Η εξέλιξη της τεχνολογίας πλέον βρίσκει τα περισσότερα παιδιά να είναι μπροστά από μια οθόνη πριν καλά καλά μάθουν να μιλάνε. Και αυτό είναι ένα παγκόσμιο φαινόμενα που αρχίζει να παίρνει μεγάλες διαστάσεις καθώς οι γονείς δεν μπορούν να ελέγξουν συνήθως τη χρήση της οθόνης από τα παιδιά. Με την οθόνη βέβαια δεν εννοούμε μόνο τους υπολογιστές ή την τηλεόραση αλλά και τα κινητά και τα tablet. Οι ειδικοί συνιστούν να αποφεύγεται εντελώς η οθόνη πριν από τα δύο χρόνια ενώ μετά να περιορίζεται σε μόνο 2 ώρες την ημέρα.\nΜπορεί να ακούγεται δύσκολο καθώς η τεχνολογία έχει γίνει αναπόσπαστο κομμάτι της καθημερινότητας μας, αλλά πρέπει να ακολουθήσουμε μερικούς κανόνες ως γονείς για το καλό των παιδιών μας.\nΝα έχετε τέτοια επαφή με το ίντερνετ και τη χρήση του από το παιδί σας, όπως κάνετε και με κάθε άλλο τομέα στη ζωή του. Να γνωρίζετε τους φίλους του τους πραγματικούς και τους ιντερνετικούς και να θέτετε όρια.\nΝα δίνετε το καλό παράδειγμα. Για να σας ακούσει το παιδί πρέπει να παίρνει το καλό παράδειγμα από εσάς οπότε ξεκινήστε θέτοντας όρια σε εσάς μακριά από κάθε οθόνη.\nΕπικοινωνήστε πρόσωπο με πρόσωπο. Η αξία αυτή της επικοινωνίας είναι ανεκτίμητη γι’ αυτό προτιμήστε να επικοινωνείτε με τα αγαπημένα σας πρόσωπα και δώστε αυτό το μάθημα και στα παιδιά σας.\nΟι οικογένειες που παίζουν μαζί κερδίζουν πολλά. Παίξτε ένα video game με τα παιδιά σας για να περάσετε μαζί χρόνο μπροστά από την οθόνη θέτοντας έτσι πιο εύκολα τα όρια.\nΧρησιμοποιήστε εφαρμογές και το ίντερνετ για να κάνουν τα μαθήματά τους. Δείξτε τους την καλή πλευρά της οθόνης με το να τη χρησιμοποιούν εποικοδομητικά και όταν πρέπει.\nΔημιουργείστε τις συνθήκες για να παίξει αρκετή ώρα χωρίς κάποια οργανωμένη δράση, να παίξει με τα παιχνίδια του, να τρέξει, να σκαρφαλώσει και ό, τι άλλο θέλει χωρίς οθόνη ή κάποιον που θα το κατευθύνει.\nΔημιουργείστε ώρες χωρίς οθόνες. Όταν τρώτε να μην επιτρέπονται τα κινητά για παράδειγμα και να μην υπάρχουν κινητά μέσα στο δωμάτιο όταν κοιμάστε. Ενθαρρύνετέ τα να τα κλείνουν ή να τα αφήνουν να φορτίζουν έξω από το δωμάτιο.\nNoon, Jaclyn V5 ounces of distilled spirits.cheap ray bans sunglasses\n“That’s the most gruelling match I’ve ever had to play and I’m just happy to win it,” Thompson said after his 6 1, 6 3, 1 6, 6 7 (2 7), 9 7 defeat of second seed John Patrick Smith, a dramatic ordeal that included cramps, a nose bleed, code violation warnings, medical timeouts, a paralysed scoreboard and an overworked trainer dashing from one exhausted, pained player to the other.cheap ray bans sunglasses\nThe Cavs never came so close again.mulberry bags uk\n“We’re being very cautious with it,” Rutgers coach Eddie Jordan said.mulberry bag outlet\nLast May 27, Barnes beat the Rockies with two out, walk off, ground rule double off reliever Wilton Lopez in the 12th inning, lifting the lowly Houston Astros to a 3 2 victory.mulberry outlet uk


Tο Gossip Girl ετοιμάζεται να επιστρέψει με νέα επεισόδια!\nΤα κουτσομπολιά λένε πως το Gossip Girl επιστρέφει και η ζωή μας αποκτά νόημα ξανά!\nΑλεξάνδρα Κουτσούκου Φεβρουάριος 3, 2019\nΑπ’ ό,τι φαίνεται δεν είμαστε οι μόνοι που σκεφτόμαστε να επαναφέρουμε παλιές τηλεοπτικές επιτυχίες στη μικρή οθόνη. Και μπορεί εμείς να την αντιμετωπίζουμε ως έσχατη λύση, μιας και τα τελευταία χρόνια υπάρχει έλλειψη ιδεών όσων αφορά νέες επιτυχίες, τα πράγματα ωστόσο, ίσως και να μην είναι ακριβώς έτσι.\nΤην ίδια τακτική βλέπετε, ετοιμάζονται να εφαρμόσουν και στην αντιπέρα όχθη του Ατλαντικού, στις ΗΠΑ, όπου εκεί λίγο δύσκολο να πεις ότι τα παιδιά δεν έχουν άλλη φαντασία να βάλουν. Παρ’ όλα αυτά όμως, λέγεται ότι θα επαναφέρουν στην καθημερινότητά μας μια παλιά αγάπη, ή καλύτερα παλιές αγάπες, και πιο συγκεκριμένα τα πλουσιόπαιδα του Upper East Side!\nΤο ενδεχόμενο λοιπόν, το Gossip Girl να κάνει δυνατό comeback είναι κάτι παραπάνω από υπαρκτό, ωστόσο μέχρι στιγμής δεν υπάρχει καμία επίσημη και τελική επιβεβαίωση.\nΟ πρόεδρος του τηλεοπτικού δικτύου CW βέβαια, όπου και παιζόταν η σειρά, Mark Pedowitz, μίλησε δημόσια για το γεγονός πως έχουν υπάρξει συζητήσεις για ένα πιθανό remake του Gossip Girl, ωστόσο παραδέχτηκε πως μέχρι στιγμής δε γνωρίζουν καν τι θα μπορούσε να πραγματεύεται μια τέτοια επιστροφή.\nΥπάρχουν συζητήσεις, αλλά δεν ξέρω αν έχουμε φτάσει ακόμα στο σημείο να είμαστε σίγουροι.\nΣίγουρα πρόκειται για μία σειρά η οποία τις χρονιές που προβλήθηκε, από το 2007 έως το 2012, σημείωσε μεγάλη επιτυχία και συνεχίζει ακόμα και σήμερα να «γεννά» fans μέσα από την πλατφόρμα του Netflix. Ωστόσο, όπως σε κάθε remake, έτσι κι εδώ, υπάρχει ο κίνδυνος το σενάριο «να τραβηχτεί από τα μαλλιά» κι όλο αυτό να καταλήξει σε μια απογοήτευση. Και πίστεψέ με, δεν υπάρχει τίποτα χειρότερο για έναν «τρου φαν» από το να του απομυθοποιείς κάτι που θαύμαζε και παρακολουθούσε τόσα χρόνια…\nΒέβαια, σύμφωνα με τον Penn Badgley, ο οποίος συνεχίζει ακάθεκτος το stalking του στο You, υπάρχουν περιθώρια να κινηθούν οι δημιουργοί του remake, καθώς όπως έχει παραδεχτεί σε συνέντευξή του, το τέλος του Gossip Girl δεν έβγαζε κανένα νόημα! Μήπως λοιπόν, έφτασε η στιγμή να μπουν τα πράγματα σε μια πιο λογική σειρά;\nΕσύ τι λες; Ψήνεσαι για νέα δράματα ή καλύτερα να μην το κουράζουμε παραπάνω;\ncomeback Gossip Girl σειρές


Νομαρχιακή Επιτροπή ΚΙΝΑΛ: Κάλεσμα συμμετοχής στο Β γύρο των εκλογών για ανάδειξη προέδρου – Voutospress Kefalonia\nΝομαρχιακή Επιτροπή ΚΙΝΑΛ: Κάλεσμα συμμετοχής στο Β γύρο των εκλογών για ανάδειξη προέδρου\nΤην Κυριακή 12 Δεκεμβρίου 2021 και από τις 7:00 π.μ. έως τις 7:00 μ.μ. διεξάγεται ο β’ γύρος των εκλογών για την ανάδειξη Προέδρου στο Κίνημα Αλλαγής. Υποψήφιοι είναι ο Νίκος Ανδρουλάκης και ο Γιώργος Παπανδρέου. Δικαίωμα ψήφου έχουν όσα μέλη και όσοι φίλοι έχουν ήδη ψηφίσει στον α’ γύρο των εκλογών και εγγράφηκαν στο σχετικό μητρώο ψηφισάντων. Δεν υπάρχει οικονομική συνδρομή για τη συμμετοχή στο β’ γύρο των εκλογών.\nΥπενθυμίζουμε τα εκλογικά κέντρα που έχουν οριστεί για την Κεφαλονιά και την Ιθάκη:\n1. Για το Δήμο Αργοστολίου το Επιμελητήριο.\n2. Για το Δήμο Αργοστολίου (Δ.Ε. Ελειού – Πρόννων) το Πολιτιστικό – Πνευματικό Κέντρο Σκάλας.\n3. Για το Δήμο Ληξουρίου, το 1ο Δημοτικό Σχολείο.\n4. Για το Δήμο Σάμης, η Αίθουσα του Δημοτικού Συμβουλίου.\n5. Για το Δήμο Ιθάκης το Κ.Α.Π.Η.\nΣτον α’ γύρο των εκλογών 1.242 συμπολίτες μας κάθε ηλικίας και από κάθε γωνιά των νησιών μας, έστειλαν ένα ισχυρό μήνυμα Ενότητας – Προοπτικής για το Κίνημα Αλλαγής. Τους καλούμε να συμμετέχουν ξανά στην εκλογική διαδικασία και να επιλέξουν το νέο μας Πρόεδρο.\nΗ Νομαρχιακή Επιτροπή, θα συνεχίσει δίπλα στο Πρόεδρο που θα έχει εκλεγεί από τη βάση, τη προσπάθεια της για την ανάδειξη και αντιμετώπιση των ζητημάτων που αντιμετωπίζουν τα νησιά μας, με αίσθημα ευθύνης όχι μόνο απέναντι σε όσους συμμετέχουν στη παρούσα εκλογική διαδικασία αλλά και απέναντι στο σύνολο της τοπικής μας κοινωνίας!\nΤΟ ΒΗΜΑ ΤΩΝ ΕΚΛΟΓΩΝ ΤΟΥ ΚΙΝΑΛ 2021\nPhotos: Τέλη κυκλοφορίας - Πηγή: EUROKINISSI 1 of 6 6 Photos: Τέλη κυκλοφορίας - Πηγή: EUROKINISSI 2…\n1,5 εκατομμύριο άτομα μπορεί να νοσήσουν μέχρι τον Μάρτιο!\nΓια μια ακόμη φορά το υπουργείο Υγείας εμφανίζεται ανίκανο να προλάβει και να αντιμετωπίσει τις…\nΗ ΠΝΟ αποφάσισε νέα 48ώρη απεργία


Βενεζουέλα: Η αντιπολίτευση συγκέντρωσε ικανό αριθμό υπογραφών για το δημοψήφισμα κατά του Μαδούρο\n«Για υπεριπλάσιο αριθμό» μιλούν στελέχη της\nΗ αντιπολίτευση της Βενεζουέλας ανακοίνωσε χθες ότι εξασφάλισε την επικύρωση των υπογραφών που απαιτούνταν για να ζητήσει την προκήρυξη ανακλητικού δημοψηφίσματος εναντίον του προέδρου Νικολάς Μαδούρο.\nΕπαφίεται τώρα στο Εθνικό Εκλογικό Συμβούλιο (CNE), το οποίο η αντιπολίτευση καταγγέλλει ότι ελέγχεται από το στρατόπεδο του Μαδούρο, να αποφασίσει έως την 26η Ιουλίου εάν θα εγκρίνει τη διεξαγωγή του δημοψηφίσματος.\n«Ο ελάχιστος αριθμός υπογραφών που ήταν αναγκαίος ξεπεράστηκε ξεκάθαρα», δήλωσε ο Βισέντε Μπέλο, συντονιστής του αντιπολιτευόμενου συνασπισμού Στρογγυλή Τράπεζα για τη Δημοκρατική Ενότητα (MUD) για εκλογικά ζητήματα.\nΟ Μπέλο έκανε δηλώσεις την τελευταία από τις πέντε ημέρες κατά τις οποίες διεξήχθη η διαδικασία επαλήθευσης 200.000 υπογραφών από τις εκλογικές αρχές, ώστε να κριθεί εάν η αντιπολίτευση δικαιούται να ζητήσει επίσημα να διεξαχθεί δημοψήφισμα.\nΑπό τη Δευτέρα ως την Παρασκευή, χιλιάδες πολίτες της Βενεζουέλας πήγαν σε εκλογικά κέντρα για να επικυρωθούν οι υπογραφές τους με τα δακτυλικά τους αποτυπώματα.\nΟ Ενρίκε Καπρίλες, ένας από τους σημαντικότερους ηγέτες της αντιπολίτευσης, ανακοίνωσε ότι ως την Παρασκευή σε όλη τη Βενεζουέλα πήγαν για να επικυρωθούν οι υπογραφές τους 409.313 άνθρωποι.\n«Μιλάμε για τον υπερδιπλάσιο» από τον απαιτούμενο αριθμό, δήλωσε ο Καπρίλες κατά τη διάρκεια μιας συνέντευξης Τύπου. «Όλες οι πολιτείες της χώρας έχουν πλέον ξεπεράσει (τον αριθμό επικυρωμένων υπογραφών) που απαιτείτο», πρόσθεσε.\n«Ο μεγάλος χαμένος της σημερινής ημέρας είναι ο Νικολάς Μαδούρο, τον οποίο θα ανακαλέσουμε φέτος», συμπλήρωσε ο Καπρίλες, ενώ ο ιθύνων νους αυτός του MUD έγραψε κατόπιν στον λογαριασμό του στο Twitter «αποστολή επετεύχθη, αγαπημένη Βενεζουέλα».\nΚατά τη διάρκεια της εβδομάδας το MUD κατηγόρησε την κυβέρνηση του Μαδούρο πως προσπαθεί να σαμποτάρει τη διαδικασία επαλήθευσης των υπογραφών μέσω καθυστερήσεων, εμποδίων στον εφοδιασμό και συγκαλυμμένων απειλών περί διακοπής της.\nΣτελέχη της αντιπολίτευσης αξιώνουν την αποχώρηση του Μαδούρο από την προεδρία και καλούν σε διαδηλώσεις εδώ και μήνες.\nΜετά τη νίκη της αντιπολίτευσης στις βουλευτικές εκλογές στα τέλη του 2015, η Βενεζουέλα βυθίστηκε σε μια πολιτικοοικονομική και κοινωνική κρίση.\nΗ χώρα, η οικονομία της οποίας έχει καταρρεύσει κυρίως λόγω της ελεύθερης πτώσης των τιμών του πετρελαίου, βρίσκεται σε αναβρασμό. Λεηλασίες και λιντσαρίσματα καταγράφονται όλο και πιο συχνά, οι πολίτες πλήττονται από τις ελλείψεις του 80% των βασικών διατροφικών ειδών, η εγκληματικότητα αυξάνεται και ο πληθωρισμός θεωρείται ο υψηλότερος στον κόσμο (180,9% στο 2015). Στις ταραχές και στις λεηλασίες έχουν σκοτωθεί τουλάχιστον πέντε άνθρωποι τις τελευταίες εβδομάδες.\nΟ Μαδούρο —ο διάδοχος του Ούγο Τσάβες, του ηγέτη της λατινοαμερικάνικης ριζοσπαστικής αριστεράς που απεβίωσε το 2013— βλέπει τη δημοτικότητά του να μειώνεται συνεχώς και να βρίσκεται πλέον στο 25%, σύμφωνα με μια δημοσκόπηση της εταιρείας Datanalisis.


Σακελλαροπούλου: Το μήνυμα της ΠτΔ για την 25η Μαρτίου - Eleutheranea.gr\nΑρχική Πολιτική Σακελλαροπούλου: Το μήνυμα της ΠτΔ για την 25η Μαρτίου\nΣακελλαροπούλου: Το μήνυμα της ΠτΔ για την 25η Μαρτίου\nΗ Κατερίνα Σακελλαροπούλου έστειλε το δικό της μήνυμα σε όλον τον ελληνισμό, που σήμερα γιορτάζει τα 200 χρόνια από την Επανάσταση. Μετά το πέρας της στρατιωτικής παρέλασης η Πρόεδρος της Δημοκρατίας σημείωσε, μεταξύ άλλων, ότι «η Πατρίδα μας είναι ένα σύγχρονο Κράτος Δικαίου, που βρίσκεται στον πυρήνα της Ευρωπαϊκής Ένωσης και αποτελεί παράγοντα σταθερότητας στην ευρύτερη περιοχή».\nΣακελλαροπούλου: Ολόκληρη η δήλωση της ΠτΔ\n«Ανακαλούμε με συγκίνηση τον ηρωϊκό αγώνα των προγόνων μας, για την Ελευθερία και την αποτίναξη του τουρκικού ζυγού. Παρά τις δυσκολίες που μας επιβάλλει η πανδημία, η λαμπρή παρέλαση, η ακτινοβολία της Επετείου σε όλο τον κόσμο, όχι μόνο στη χώρα μας, είναι ένα ισχυρό μήνυμα της ιστορικής μας συνέχειας και παράδοσης.\nΑισθανόμαστε εθνικά υπερήφανοι για όλα όσα έχουμε πετύχει. Η Πατρίδα μας είναι ένα σύγχρονο Κράτος Δικαίου, που βρίσκεται στον πυρήνα της Ευρωπαϊκής Ένωσης και αποτελεί παράγοντα σταθερότητας στην ευρύτερη περιοχή. Αναλογιζόμαστε την ευθύνη μας στην Ιστορία.\nΗ προστασία της δημόσιας Υγείας και της κοινωνικής συνοχής είναι σε αυτή τη συγκυρία ο δικός μας αγώνας. Η μεγαλύτερη δύναμη του Έθνους μας βρίσκεται στην ενότητα και την αλληλεγγύη. Χρόνια Πολλά σε όλες και όλους τους Έλληνες».\nΣακελλαροπούλου: Λαμπρή η στρατιωτική παρέλαση στο Σύνταγμα\nΕνώπιον της Προέδρου της Δημοκρατίας, του πρωθυπουργού και των επίσημων προσκεκλημένων της ελληνικής Δημοκρατίας πραγματοποιήθηκε η στρατιωτική παρέλαση. Τηρώντας τους υγειονομικούς κανόνες και τις απαραίτητες αποστάσεις, στην εξέδρα των επισήμων βρέθηκαν, πέρα από την Πρόεδρο, τον πρωθυπουργό, τον αρχηγό της αξιωματικής αντιπολίτευσης και μέλη της κυβέρνησης, ο Πρόεδρος της Κύπρου Νίκος Αναστασιάδης, ο πρωθυπουργός της Ρωσίας Μιχαήλ Μισούστιν, ο διάδοχος του βρετανικού θρόνου πρίγκιπας Κάρολος με τη δούκισσα της Κορνουάλλης και η υπουργός Αμυνας της Γαλλίας Φλωράνς Παρλί. Το «παρών» έδωσαν ακόμη ο περιφερειάρχης Αττικής Γιώργος Πατούλης, ο δήμαρχος Αθηναίων Κώστας Μπακογιάννης, κ.α.\nΠροηγούμενο άρθρο25η Μαρτίου 1821: Ντύθηκε εύζωνας το Manneken Pis\nΕπόμενο άρθροΘυρίδες Ψυχικό: Αρνείται την κατηγορία ο 58χρονος


ΤΟ ΛΗΜΕΡΙ: ΗΠΑ και Γερμανία δεν μπορούν όσο και να θέλουν, να τα βάλουν με τη Ρωσία.\nΗΠΑ και Γερμανία δεν μπορούν όσο και να θέλουν, να τα βάλουν με τη Ρωσία.\nΝόμισαν ότι ο Πούτιν θα έτρεχε στον ΟΗΕ, στα διεθνή δικαστήρια και σε άλλα διεθνή fora, δηλαδή στα δικά τους όργανα. Δεν εκτίμησαν όμως σωστά τα πράγματα, όταν επέτρεψαν να καταπατηθεί η συμφωνία μεταξύ Γιανουκόβιτς – αντιπολίτευσης και να ανατραπεί πραξικοπηματικά ο νόμιμος πρόεδρος της χώρας από νεοναζιστικά στοιχεία. Μόλις τελείωσαν οι χειμερινοί Ολυμπιακοί αγώνες στο Σότσι, ο Πούτιν απάντησε κεραυνοβόλα και απροειδοποίητα με ωμή στρατιωτική επέμβαση, ρίχνοντας ευθέως το πολεμικό «γάντι» στις ΗΠΑ. Μετά το πρώτο σοκ, ο μεν «πλανητάρχης» αποπειράθηκε να ψελλίσει κάτι για οικονομικά αντίμετρα, οι δε άλλοτε λαλίστατοι Μέρκελ και Σόϊμπλε, έχωσαν το κεφάλι «κάτω από το νερό» σε μία απόλυτη «μούγκα».\nΣτις οικονομικές απειλές που ψέλλισαν οι ΗΠΑ, απάντησε αμέσως η Ρωσία απειλώντας εκείνη με χρηματοοικονομική κατάρρευση τις ΗΠΑ και με ενεργειακό αποκλεισμό της Γερμανίας. Ταυτόχρονα η Κίνα ζήτησε αμέσως εγγυήσεις σε χρυσό από τις ΗΠΑ, για το χρέος των ΗΠΑ που έχει στα χέρια της, σε περίπτωση που οι τελευταίες θελήσουν να έχουν στρατιωτική εμπλοκή με τη Ρωσία. Και αυτό γιατί γνωρίζει πως μια τέτοια εμπλοκή πιθανότατα θα καταστρέψει οικονομικά τις ΗΠΑ και η Κίνα θα χάσει τα χρήματά της.\nΕννοείται ότι οι ΗΠΑ θα υποχωρήσουν και απλά θα φοβερίζουν για την διεθνή «τιμή των όπλων». Σε καμία περίπτωση όμως, δεν μπορούν οι σημερινές ΗΠΑ να αναμετρηθούν τώρα πλέον με τη Ρωσία, που θα σημάνει μια θανάσιμη γι’ αυτές οικονομική αιμοραγία. Οι καιροί παρήλθαν ανεπιστρεπτί. Η δε Γερμανία, παριστάνει την ισχυρή και την αυστηρή, μόνο εκεί που την παίρνει. Δηλαδή σε κάτι ψοφοδεή ξενόδουλα κατασκευάσματα, όπως το ελληνικό πολιτικοοικονομικό σύστημα κ.λ.π.\nΌποιος θέλει να διαπιστώσει τις δυνατότητες των σημερινών ΗΠΑ και της σημερινής Γερμανίας, απέναντι στη Ρωσία και στην Κίνα, δεν έχει παρά να ρίξει μια ματιά στο on line παγκόσμιο ρολόϊ του χρέους των κρατών του κόσμου του Economist (εδώ). Συγκρίνοντας λοιπόν, τις τέσσερις αυτές χώρες θα διαπιστώσει τα εξής:\nΗΠΑ, δημόσιο χρέος 13,273 τρισεκατομμύρια δολάρια, 81,6% του ΑΕΠ, 41.930 δολάρια κατά κεφαλήν χρέος.\nΓερμανία, δημόσιο χρέος 2,75 τρισεκατομμύρια δολάρια, 84% του ΑΕΠ, 34.214 δολάρια κατά κεφαλήν χρέος.\nΚίνα, δημόσιο χρέος 1,571 τρισεκατομμύρια δολάρια, 16,6% του ΑΕΠ, 1.174 δολάρια κατά κεφαλήν χρέος.\nΡωσία, δημόσιο χρέος μόνον 196 δις δολάρια, 8,1% του ΑΕΠ, 1.388 δολάρια κατά κεφαλήν χρέος.\nΔεδομένου ότι η Γερμανία εξαρτάται ενεργειακά από τη Ρωσία και δεδομένου ότι η Ρωσία έχει βρεθεί με ολόκληρο το πυρηνικό κ.λ.π. οπλοστάσιο της πρώην ΕΣΣΔ στα χέρια της, χωρίς εξωτερικά χρέη και την κεντρική τράπεζα κρατική και όχι ιδιωτική, δεν μπορούν ούτε Γερμανία, ούτε οι υπερχρεωμένες ΗΠΑ να στραφούν στρατιωτικά εναντίον της Ρωσίας. Εκτός και αν εκείνο που θα θελήσουν θα είναι πραγματικά έναν παγκόσμιο πόλεμο για να καταφέρουν να σκάσουν την τεράστια φούσκα χρέους που έχουν στα χέρια τους, πάνω στα εκατομμύρια των αθώων ανθρώπινων ζωών που θα χαθούν.\nΑναρτήθηκε από ORIZONTAS without limits στις 9:29:00 μ.μ.


Improve Your Skin | Τριχόπτωση και αλωπεκίες\n11 Δεκ ΤΡΙΧΟΠΤΩΣΗ ΚΑΙ ΑΛΩΠΕΚΙΕΣ\nPosted at 10:06h in Νέα\tby\tskin\nΑισθάνεστε ότι αραιώνουν τα μαλλιά σας; Μπορεί να υπάρχουν πολλοί λόγοι που γίνεται αυτό:\n• Στους άνδρες η πιο συχνή αιτία είναι η κληρονομικότητα. Εμφανίζουν ακόμα και από πολύ νεαρή ηλικία ανδρογενετικού τύπου αλωπεκία. Δηλαδή αραίωση των μαλλιών στους κροτάφους και το μπροστινό τμήμα του τριχωτού αρχικά και σταδιακά επέκταση προς τα πίσω.\n• Το ίδιο πρόβλημα μπορεί να εμφανιστεί σε κορίτσια νεαρής ηλικίας που έχουν ορμονικά προβλήματα όπως και σε γυναίκες κοντά στην εμμηνόπαυση.\n• Το άγχος επιβαρύνει πολύ την υγεία των μαλλιών. Αρκετές φορές μετά από ένα έντονο σωματικό ή ψυχολογικό στρες (πχ ενα χειρουργείο, μια βαριά ασθένεια, μια εξαντλητική δίαιτα, η απώλεια ενός αγαπημένου προσώπου κλπ) μπορεί να παρατηρήσουμε έντονη τριχόρροια. Αυτό ονομάζεται τελογενής τριχόρροια και ευτυχώς αποκαθίσταται μεσα σε λιγους μήνες.\n• Επίσης μετά από έντονο στρες μπορεί να εμφανίσουμε εντοπισμένη απώλεια τριχών ( κυκλικές περιοχές συνήθως που έχουν φύγει όλες οι τρίχες). Μπορεί να προσβληθούν και φρύδια και βλεφαρίδες, όπως και τα γένεια στους άνδρες. Αφορά όλες τις ηλικίες.\n• Αυτή η πάθηση ονομάζεται γυροειδής αλωπεκία και πρόκειται για ένα αυτοάνοσο νόσημα που χρειάζεται έγκαιρη αντιμετώπιση.\n• Υπάρχουν δυστυχώς και παθήσεις που δημιουργούν ουλωτικές αλωπεκίες, δηλαδή μόνιμη απώλεια μαλλιών. Η έγκαιρη διάγνωση και αντιμετώπιση έχει τεράστια σημασία.\n• Διάφορα συστηματικά νοσήματα, παθήσεις του θυρεοειδή και η λήψη συγκεκριμένων φαρμάκων μπορεί να οδηγήσουν σε αδύναμα μαλλιά και αλωπεκία.\n• Κακή διατροφή και έλλειψη σιδήρου επηρεάζουν τα μαλλιά.\nΗ διάγνωση γίνεται με την κλινική εξέταση, το τριχοριζόγραμμα και εργαστηριακό έλεγχο αν απαιτείται.\nΓΕΝΙΚΑ ΠΡΕΠΕΙ ΝΑ ΞΕΡΕΤΕ ΟΤΙ\no Καθημερινά χάνονται 60-100 τρίχες, κάτι απόλυτα φυσιολογικό που βοηθά στην ανανέωση των τριχών.\no Σφικτοί κότσοι, αλογοουρές και κοτσιδάκια προκαλούν αλωπεκια από έλξη.\no Διάφορες τεχνικές και ειδικά το ντεκαπάζ προκαλούν ευθραυστότητα στην τρίχα.\no Συχνή εφαρμογή σεσουαρ με υψηλή θερμοκρασία αφυδατώνει τις τρίχες και σπάνε εύκολα. Το ίδιο συμβαίνει και με την πρέσσα .\no Υπερβολικό πλύσιμο, χτένισμα ή βούρτσισμα, τρίψιμο των βρεγμένων μαλλιών με πετσέτα και χτένισμα όταν αυτά είναι υγρά είναι συνήθειες που ταλαιπωρούν τα μαλλιά.\no Τα συμπληρώματα διατροφής δε βοηθούν πάντα και αρκετές φορές τα παίρνουμε άδικα.\nΑν δείτε ότι υπάρχει κάποιο θέμα με τα μαλλιά σας, μη χρονοτριβείτε! Συμβουλευτείτε το δερματολόγο σας!


Γλυκό floral Dior Jadore - μπεστ-σέλερ μεταξύ των αδελφών τους. Έχει σχεδιαστεί για να τονίσει τη σαγηνευτική και σέξι γυναίκα. Μοναδική γεύση φέρνει αρμονία της το ωραίο φύλο, την βοηθά για να αγοράσει κάποια αυτοπεποίθηση. Άρωμα - η τελευταία πινελιά στην εικόνα της γυναίκας.\nΜια μικρή ιστορία του οίκου "Dior"\nΌνομα Christian Dior - είναι σχεδόν συνώνυμο για τη λέξη «της μόδας». Ο ίδιος και το έργο του είναι γνωστή σε όλο τον κόσμο. Εκτός από την σειρά ρούχων και πανέμορφα σχεδιαστής έχει δημιουργήσει μυρωδιές. Το 1942 άνοιξε ένα εργαστήριο για την παραγωγή αρωμάτων, το οποίο αργότερα αυξήθηκε σε μια τεράστια επιχείρηση. Από αυτό το σημείο του κόσμου ξεκίνησε το πρώτο άρωμα του Dior:\n"Miss Dior" (1947) - καθιέρωση αυτής εργοστάσιο αρωματοποιίας.\n«Diorama» (1949) - που δημιουργήθηκε μετά από μόλις δύο μήνες μετά την κυκλοφορία του πρώτου του τραγουδιού.\n"Dior Νωπά" (1953).\nΤο 1966, το σπίτι "Dior" έχει παραχθεί μία σύνθεση για τους άνδρες - Eau Sauvage. Αυτό συνέβη μετά το θάνατο του σχεδιαστή. Επίσης παρέχονται οι οπαδοί του πικάντικο άρωμα - Dioressence. Τα τελικά προϊόντα αυτής της γραμμής του αρώματος - «Diorella», ιδρύθηκε το 1972.\nCouturier ο ίδιος πίστευε ότι τα πνεύματα - ένα υποχρεωτικό μέρος της εικόνας κάθε γυναίκας. Θα πρέπει να επιλέγονται όσο πιο προσεκτικά το φόρεμα.\n«Dior» - είναι ένα σύμβολο της αναγέννησης της συνεχούς μόδας, με διαφορετικά στυλ και τις εμφάσεις του. Από την αρχή, ο οίκος μόδας ιδρυτικό μόδιστρος ήθελε να δώσει κάτι τολμηρό και ταυτόχρονα απίστευτα θηλυκή. Στη συνέχεια δημιούργησε μια νέα σειρά ρούχων New Look: τοποθετείται τόνους, την έκφραση του θάρρους και της ανεξαρτησίας. αρώματα Jadore Dior εφευρέθηκαν χρόνια αργότερα, με τον ίδιο σκοπό - να δώσει την ελευθερία σε κάθε γυναίκα. Αυτό το άρωμα είναι μια συνέχεια των ιδεών του μεγάλου δασκάλου. Μετά από όλα, ήξερε πώς να κάνει την καρδιά του δικαιότερο φύλο χτυπά πιο γρήγορα.\nΗ σύνθεση δημιουργήθηκε σχετικά πρόσφατα, το 1999, αρωματοποιός Calice Becker. Ήταν η πρώτη της δουλειά στο σπίτι «Dior». Για να πάρετε αυτά τα πνεύματα, που εμπνεύστηκε από τα έργα ζωγραφικής της Φλάνδρας καλλιτεχνών, τα οποία απεικονίζουν πολλά λουλούδια. Άρωμα αναμιγνύει διαφορετικά φυτά μέχρι να επιτευχθεί το επιθυμητό άρωμα, βάσει της οποίας - Αραβικό γιασεμί.\nΠαρά το γεγονός ότι η ίδια η Dior Jadore άρωμα είναι αρκετά μεγάλη στην αγορά, μπορεί να αποδοθεί με ασφάλεια στα κλασικά της παρούσας, η οποία είναι αιώνια.\nΗ σύνθεση του αρώματος Jadore\nΆρωμα Dior Jadore - γεύση της αγάπης, μυστηρίου, μια ενσάρκωση του πιο θηλυκή. Καθώς οι ακτίνες του ήλιου αγγίξει το δέρμα, δίνοντας τη θερμότητα της, και αυτό το άρωμα: το λαμπυρίζει και λάμπει σαν το άρωμα της.\nΗ κορυφή σημείωμα της σύνθεσης - μια ζουμερά φρούτα και ελαφρύ ροδάκινο, πεπόνι, μανταρίνι και αχλαδιού, στην οποία οι ηγέτες της περγαμόντο λουλούδια. Το κύριο συστατικό της μπουκέτο Jadore - ένα κομψό τρίο της μανόλιας από την Ινδία, αχαλίνωτη, και την ίδια στιγμή πολύ ευαίσθητη ορχιδέες και αφρικανικές βιολέτες από τη Γαλλία, με πέταλα βελούδινη. Όλες αυτές οι μυρωδιές που διανθίζονται με δαμασκηνό τριαντάφυλλο, κρίνο της κοιλάδας και αραβικό γιασεμί. Συμπεραίνει σύνθεση μαλακό μονοπάτι ξύλο: κέδρου, μόσχος, αμάραντος κόκκινο φλοιό με νότες βατόμουρα και βανίλιας. Προσωπικά μπουκέτο σε ένα πακέτο - όλα αυτά είναι Jadore Dior. Κριτικές για αυτό το άρωμα μόνο διθυραμβικές. Πνεύματα ταιριάζει σχεδόν σε κάθε βραδινό φόρεμα.\nΣχεδιασμός Jadore και αρωματικές γραμμή\nΕίναι αδύνατο να μην ξέρει ένα μπουκάλι πνεύματα. Είναι σαφές ένα μικρό δοχείο με νότες κίτρινο. Από την κύρια μορφή φάνηκε να τραβήξει ένα μακρύ «λαιμό», στο οποίο οι αρμαθιές πολλά χρυσά δαχτυλίδια. Η φιάλη στέφεται στρογγυλεμένες καπάκι με τη μορφή ενός κρυστάλλινη σφαίρα. Μπουκάλι ίδια θυμίζει τις απαλές καμπύλες του γυναικείου, δίνει μια γεύση από την άμεση σχέση του κοριτσιού. Το πλοίο Dior Jadore άσματα γίνει μια κομψή γυναίκα.\nΑυτό το άρωμα είναι ίσως ένα από τα πιο δημοφιλή και επιτυχημένη τραγούδια του οίκο μόδας. Ο ίδιος ευχαριστεί το δικαιότερο φύλο για πάνω από 15 χρόνια. Σε όλα αυτά τα χρόνια απέκτησε μια ολόκληρη σειρά από νέα αρώματα.\nΤο 2002 δημοσίευσε το Jadore νερό τουαλέτας. κεντρικό πυρήνα της - περγαμόντο με δαμάσκηνα. Λίγο αργότερα, ο κόσμος είδε ένα νέο τραγούδι: Jadore L'Or, αρώματα ουσία, που είναι οι βασικές σημειώσεις - Μαΐου τριαντάφυλλο και γιασεμί. Το 2007 κυκλοφόρησε το άρωμα του νερού Jadore L'Absolu. Είναι ένα πραγματικό έργο τέχνης. Η σύνθεση είναι προικισμένη με άρωμα του τεμπέρι, γιασεμί και λεπτή απόδειξη ylang-ylang.\nΠρος τιμήν της επετείου (10 έτη) το 2009, ο οίκος μόδας έχει κυκλοφορήσει το άρωμα Jadore συλλέκτη, το οποίο διαθέτει ένα μοναδικό σχεδιασμό. σκάφος του ήταν καλυμμένο με μια λεπτή επίστρωση χρυσού. Επίσης συνδέεται με το κρύσταλλο κρεμαστό κόσμημα με τα αρχικά του μεγάλου σχεδιαστή. Επίσης, το 2009, θα κυκλοφορήσει ένα εντελώς φρέσκο άρωμα, το οποίο είναι χτισμένο σε μια ήπια μανόλια, - Jadore L'eau Κολωνία Florale.\nΚριτικές και τη γεύση των τιμών\nClassic αρώματος διατίθεται σε φιαλίδια διαφόρων μεγεθών: 30, 50 και 100 ml. Άλλες παραλλαγές αυτών μπορούν να βρεθούν στα αιμοφόρα 40, 75 και 125 ml.\nΤιμή, βέβαια, Jadore άρωμα είναι αρκετά υψηλή. Αλλά για τα χρήματα τώρα η γαλλική ποιότητα αποκτάται. Για παράδειγμα, ένα μπουκάλι 30 ml κοστίζει από 2500 ρούβλια.\nΑπίστευτα «ακριβά», loopback και ελκυστική - ένα πραγματικό Jadore Dior. Κριτικές ότι δέχεται να περιέχει αυτές τις λέξεις. Σε κάθε περίπτωση, αν μια γυναίκα θέλει να αισθάνεται επιθυμητό, είναι αναμφίβολα απαραίτητο να δοκιμάσετε αυτό το άρωμα.\nDior Addict 2: Περιγραφή γεύση και κριτικές πελατών\n«Dior Addict»: η περιγραφή της γεύσης\nΑνδρικό άρωμα «Dior»: μια επισκόπηση των δημοφιλή αρώματα\nΆρωμα «Ultraviolet»: Περιγραφή της γεύσης, σχόλια. Eau de parfum Paco Rabanne Ultraviolet\nDior Fahrenheit: σχόλια. Eau de Toilette. άρωμα\n"Puazon" (πνεύματα): Κριτικές των πελατών\nΠνεύματα «Nina Ricci» για τους άνδρες και τις γυναίκες: σχόλια\nΠνεύματα του «Christian Dior» για τους άνδρες και τις γυναίκες: φωτογραφία, σχόλια


Το πιο σπουδαίο είναι να μη χαλάμε τις καρδιές μας (οσίου Δωροθέου). - Askitikon\nΑρχική Αγιολόγιο Ωφέλημα Ψυχής Το πιο σπουδαίο είναι να μη χαλάμε τις καρδιές μας (οσίου Δωροθέου).\nΤο πιο σπουδαίο είναι να μη χαλάμε τις καρδιές μας (οσίου Δωροθέου).\nΑν όμως τύχει ανάγκη και παρασυρθείτε ή παραβείτε αυτήν την εντολή και βλαφθείτε ή βλάψετε, δεν είναι συμφέρον, επειδή πρέπει να τελειωθεί η διακονία, να χάσετε τα τέσσερα όγδοα, δηλαδή την ειρήνη σας, μόνο και μόνο για να φυλάξετε το ένα όγδοο, δηλαδή την τελειότητα του έργου.\nΑν δείτε και κάνει κανείς κάτι τέτοιο, να είσαστε βέβαιοι ότι δεν κάνει το διακόνημά του με επίγνωση.\nΓιατί ή από κενοδοξία ή από ανθρωπαρέσκεια επιμένει φιλονικώντας και κολάζοντας τον εαυτό του και τον πλησίον, για να ακούσει μετά από αυτά ότι κανείς δεν μπόρεσε να τον νικήσει.\nΑλλοίμονο! Μεγάλο κατόρθωμα! Δεν είναι αυτή νίκη, αδελφοί μου, αυτή είναι ζημιά, αυτή είναι απώλεια.\nΣας δίνω εντολή, ότι, και αν εγώ στείλω κάποιον από εσάς σε οποιαδήποτε διακονία και δει να ξεσηκώνεται ταραχή ή οποιαδήποτε άλλη βλάβη, να σταματήσει. Και ποτέ να μη βλάψετε τους εαυτούς σας ή τους άλλους, αλλά να σταματήσει η δουλειά.\nΝα μη γίνει! Μόνο μην ταράζεστε. Επειδή, όπως είπα, κάνοντας έτσι, χάνετε τα τέσσερα όγδοα, για να κερδίσετε το ένα όγδοο. Αυτό είναι ολοφάνερος παραλογισμός.\nΑυτά σας τα λέω, όχι για να μικροψυχείτε αμέσως και να σταματάτε τις διακονίες ή να αδιαφορείτε και να πετάτε με μιας τα πράγματα και να καταπατάτε τη συνείδησή σας, επειδή θέλετε να ζείτε αμέριμνα.\nΟύτε πάλι για να παρακούετε και να λέει ο καθένας σας: «Δεν μπορώ να το κάνω αυτό, γιατί βλάπτομαι, δεν είναι στα μέτρα μου». Γιατί, μ’ αυτή την πρόφαση, δεν θα κάνετε ποτέ καμία διακονία, ούτε ποτέ θα μπορέσετε να τηρήσετε την εντολή του Θεού.\nΑλλά σας το λέω, για να βάζετε όλη τη δύναμή σας, ώστε να κάνετε με αγάπη κάθε διακονία σας, με ταπεινοφροσύνη, υπακούοντας, τιμώντας, παρηγορώντας ο ένας τον άλλον.\nΤίποτα δεν είναι πιο δυνατό από την ταπεινοφροσύνη. Αν όμως δει κανείς κάποια στιγμή τον πλησίον ή τον εαυτό του να θλίβεται, σταματήστε, υποχωρήστε, μην επιμένετε μέχρι σημείου που να επακολουθήσει και πνευματική βλάβη.\nΓιατί είναι καλύτερα, χίλιες φορές το λέω, να μη γίνει η δουλειά όπως θέλετε, αλλά όπως επιτρέπουν οι περιστάσεις, και όχι να γίνει από ισχυρογνωμοσύνη ή από δικαίωμα, αφού είναι ολοφάνερο ότι η υποχώρηση αυτή θα σας ταράξει ή θα θλίψει τους άλλους.\nΔιότι θα χάσετε έτσι τα τέσσερα όγδοα. Και υπάρχει πολλή διαφορά στη ζημιά. Πολλές φορές μάλιστα συμβαίνει και να χάνει κανείς το ένα όγδοο και να μην καταφέρνει απολύτως τίποτα.\nΑυτές είναι οι συνέπειες των φιλονικιών. Αυτή την αρχή να τηρήσουμε. Δηλαδή, όλα τα έργα που κάνουμε, να τα κάνουμε με σκοπό να ωφεληθούμε από αυτά.\nΠοια όμως ωφέλεια προκύπτει, όταν δεν ταπεινώνουμε τον εαυτό μας ο ένας στον άλλον, αλλά αντίθετα συγχίζουμε και στενοχωρούμε ο ένας τον άλλον;\nΕπόμενο άρθροΘεοφάνεια στον Ιδρυματικό Ναό του Αγίου Τρύφωνος Ρόδου. 6-1-2019


ζήτησα υπηρεσιακό, πήρα την άδεια απολύσεως | WordReference Forums\nζήτησα υπηρεσιακό, πήρα την άδεια απολύσεως\nΟ πρωταγωνιστής του διηγήματος πάει στο σχολείο και ταυτόχρονα έχει μια δουλειά. Η γιαγιά του είναι άρρωστη και αυτός πρώτα πάει στο νοσοκομείο για να την δεί και τελικά μετά από λίγο χρόνο γυρνάει και στο χωριό του (που μένει και αυτή). Στο κείμενο λέγεται: "ζήτησα υπηρεσιακό" και μετά από λίγες σελίδες: "πήρα την άδεια απολύσεως". Δεν ξέρω τι σημαίνουν αυτές οι φράσεις. (Σχετίζονται με το σχολείο ή με την δουλειά; )\n"Την πρώτη βδομάδα [που ήταν στο νοσοκομείο η γιαγιά] ζήτησα υπηρεσιακό για να την δω."\n"Τον Οκτώβρη πήρα την άδεια απολύσεως. Γύρισα στο χωριό."\nαπολύομαι εδώ σημαίνει αποχωρώ από τον στρατό, εφόσον έχω εκπληρώσει τις στρατιωτικές μου υποχρεώσεις.\nΑν θυμάμαι καλά, υπηρεσιακό είναι μία άδεια που παίρνει ο στρατιώτης, η οποία διαρκεί λίγες ώρες.\nΆδεια απολύσεως είναι, νομίζω, η τελευταία άδεια που παίρνει ο στρατιώτης πριν από την απόλυσή του. Με τη λήξη της άδειας και την επιστροφή του στο στρατόπεδο απολύεται. (Έχουν περάσει και πολλά χρόνια!)\nΕυχαριστώ! Χωρίς την βοήθειά σας δεν θα καταλαβαίνα ότι πρόκειται για την στρατιωτική θητεία. Μπορείτε, όμως, να μου εξηγήσετε λίγο ακόμα την άδεια απολύσεως; Ο στρατιώτης πρέπει να γυρίσει ακόμα μετά στο στρατό για λίγο; Δεν καταλαβαίνω γιατί μπορεί να φύγει πριν το τέλος, γιατί όχι μετά την απόλυση; Για ποιο λόγο υπάρχει μια τέτοια άδεια στο τέλος; Πόσο καιρό διαρκεί; (Ζήτητσα τον πατέρα μου και δεν είχαιμε κάτι αντίστοιχο στην Τσεχία.)\nΟι στρατιώτες δικαιούνται κάποιες μέρες άδεια κατά τη διάρκεια της θητείας τους. Ας φέρω ως παράδειγμα τη δική μου περίπτωση: Η θητεία μου τελείωνε, χρειαζόμουν γύρω στη μια εβδομάδα για να πάρω το απολυτήριο. Από όλη την άδεια που δικαιούμουν, άφησα ένα μικρό μέρος (πχ. 5 μέρες) για το τέλος. Θα μπορούσα φυσικά να την έχω εξαντλήσει πολύ νωρίτερα, αλλά συνήθως κρατάγαμε λίγες μέρες για το τέλος, γιατί νιώθαμε ότι έτσι μειώνεται κάπως η θητεία μας. Έτσι, 7 μέρες πριν από τη λήξη της θητείας μου, πήρα αυτή την "άδεια απολύσεως" και μετά την επιστροφή μου στη στρατιωτική μονάδα έμεινα λίγο και απολύθηκα. Απ' όσο θυμάμαι, αυτό λέγαμε "άδεια απολύσεως". Δεν νομίζω ότι πρόκειται για επίσημο όρο.\nΜετά την απόλυση δεν έχει νόημα, γιατί ούτως ή άλλως αποχωρείς από το στράτευμα.\nΕυχαριστώ για την τέλεια εξήγηση! Και ο πατέρας μου είπαι κάτι για αυτό, ότι κάποιοι στρατιώτες πήρανε την άδεια πριν το τέλος, π.χ. να πάρουν τα ρούχα τους. Μάλλόν δεν έγινε τόσο συχνά στην Τσεχοσλοβακία γιατί δεν νομίζει ο πατέρας μου να έχουμε ένα όρο συγκεκριμένα για αυτό το φαινόμενο. Αλλά ξέρω πως να το μεταφράσω, έχουμε άλλους όρους (π.χ. dovolenka για μια άδεια πεισσότερων μέρων - από το ρήμα dovolit που σημαίνει επιτρέπω).\nΝα ρωτήσω κάτι ακόμα, μόνο να είμαι σίγουρη. "Οι φοβισμένοι νεοσύλλεκτοι" θα είναι αυτοί που μόλις στρατολογηθήκανε;\nΌλα αυτά θα ίσχυαν αν το θέμα ήταν ο στρατός. Αλλά, τώρα που κοίταξα πιο προσεκτικά το πρώτο σχόλιο, βλέπω ότι δεν λέει πουθενά για στρατό. Συγγνώμη. Μάλλον στο σχολείο αναφέρεται. Ήταν μήπως εσωτερικός σε κάποιο σχολείο και πήρε άδεια λίγο πριν πάρει απολυτήριο δημοτικού/γυμνασίου; Πιθανόν, δεν είμαι σίγουρος χωρίς να γνωρίζω την ιστορία.\nΔεν πειράζει! Έμαθα κάτι νέο.\nΘα σας δώσω δύο αποσπάσματα που μπορούν να σας βοηθήσουν να με βοηθήσετε. Αλλά είναι ένα πολύ σύντομο διήγημα και η περιγραφή του υπόβαθρου δεν είναι πολύ διεξοδική.\nΤον Οκτώβρη πήρα άδεια απολύσεως. Γύρισα στο χωριό. Οι φίλοι μου έλειπαν – άλλος χρωστούσε μαθήματα, άλλοι μεταπτυχιακά, άλλοι φοβισμένοι νεοσύλλεκτοι. Ξυπνούσα το μεσημέρι και περίμενα. Κλειδωνόμουν στο δωμάτιο με νοικιασμένες ταινίες. Τ’ απογεύματα βολτάριζα στις πλαγιές. [...] Χάσιμο χρόνου.\n[η γιαγιά ρωτάει: ] «Εγώ τέλειωσα. Εσύ τι σκέφτεσαι από δω και πέρα;»\n«Διάφορα». Μίλησα για σπουδές, δουλειές, ένα μυθιστόρημα που θα έγραφα. Για γνωστούς που θα με φιλοξενήσουν στην πρωτεύουσα. Ετοιμάζω, είπα, τα χαρτιά μου για υποτροφία εξωτερικού. Αλληλογραφώ μ’ ένα γάλλο ζωγράφο, ίσως επιμεληθώ το αρχείο του.»\nΟι φράσεις "ζήτησα υπηρεσιακό" και "πήρα την άδεια απολύσεως" συνήθως παραπέμπουν στον στρατό, γι' αυτό απάντησα έτσι προηγουμένως.\nΟ πρωταγωνιστής του διηγήματος πάει στο σχολείο και ταυτόχρονα έχει μια δουλειά.\nΕπίσης, ο πρωταγωνιστής ήταν σε μια ηλικία που θα μπορούσε να είναι στρατιώτης, όπως φαίνεται στο απόσπασμα:\nΤον Οκτώβρη πήρα άδεια απολύσεως. Γύρισα στο χωριό. Οι φίλοι μου έλειπαν – άλλος χρωστούσε μαθήματα, άλλοι μεταπτυχιακά, άλλοι φοβισμένοι νεοσύλλεκτοι.\nΗ φράση "φοβισμένοι νεοσύλλεκτοι" αναφέρεται σε φίλους του που είχαν πρόσφατα καταταγεί στον στρατό.\nΜήπως το διήγημα αναφέρεται σε διαφορετικές φάσεις της ζωής του πρωταγωνιστή: στρατιώτης, μαθητής, εργαζόμενος;\nΟι φράσεις "ζήτησα υπηρεσιακό" και "πήρα την άδεια απολύσεως" συνήθως παραπέμπουν στον στρατό.\nΔεν είμαι πια σίγουρη ποια είναι η κατάσταση του πρωταγωνιστή (και η ηλικία). Έτσι (προφανώς λάθος) το κατάλαβα από τα αποσπάσματα που αναφέρω πάνω. Κατά την γνώμη μου, καμία άλλη πληροφορία δεν υπάρχει στο διήγημα σχετικά με τον πρωταγωνιστή. Αν σας ενδιαφέρει, μπορώ να σας στείλω το διήγημα στο email, αλλά μόνο αν έχετε κέφι και χρόνο. (Είναι μόνο έξι σελίδες.)\nΝαι, θα το ήθελα, ευχαριστώ.\nΠρέπι μόνο να μου στείλετε το email σας. Δεν νομίζω ότι μπορώ να το στείλω εδώ. Θα καταργήσετε το μύνημα μετά να μην το αντιγράψει κανείς.\nΤελικά, φαίνεται ότι ισχύει αυτό που έγραψα χθες. Το ξαναγράφω, γιατί το είχα διαγράψει:\nΑν θυμάμαι καλά, υπηρεσιακό (σημείωμα) είναι μία άδεια που παίρνει ο στρατιώτης από την υπηρεσία του, η οποία διαρκεί λίγο.\nΆδεια απολύσεως είναι, νομίζω, η τελευταία άδεια που παίρνει ο στρατιώτης πριν από την απόλυσή του.\nΓια ποιο λόγο υπάρχει μια τέτοια άδεια στο τέλος;\nΆλλος ένας ανεπίσημος λόγος είναι για να υπάρχει μια σχετική τάξη και ηρεμία στο στρατόπεδο. Αντιλαμβάνεσαι ότι κάποιος που θέλει λίγες βδομάδες για να απολυθεί έχει το μυαλό μου αλλού και δεν αποτελεί υπόδειγμα στρατιώτη, οπότε οι αξιωματικοί φροντίζουν να τον ξεφορτώνονται με οποιοδήποτε τρόπο (άδειες, εξόδους, υπηρεσιακά...)


Κόντρα για τις κόκκινες γραμμές της Ελλάδας σχετικά με την τουρκική προκλητικότητα - Αρκαδικά Νέα\nΚόντρα για τις κόκκινες γραμμές της Ελλάδας σχετικά με την τουρκική προκλητικότητα\nΤις «κόκκινες γραμμές» της Ελλάδας σε σχέση με την τουρκική προκλητικότητα επισήμανε ο υπουργός Επικρατείας, Γιώργος Γεραπετρίτης χθες στο δελτίο ειδήσεων του Alpha.\n«Η διπλωματία δεν είναι ένας αγώνας ταχύτητας αλλά ένας αγώνας δρόμου που θέλει στρατηγική. Η Ευρωπαϊκή Ένωση έδωσε ένα περιθώριο προς την Τουρκία έως το τέλος Δεκεμβρίου να προχωρήσει σε αποκλιμάκωση, ώστε να προσέλθει στις συζητήσεις, και από την άλλη πλευρά έχουμε μια αναβάθμιση της επιχειρησιακής θέσης της Ελλάδος. Απεδείχθη στο ανατολικό Αιγαίο, απεδείχθη στη Μεσόγειο», υπογράμμισε ο υπουργός Επικρατείας.\nΑκόμα, ο Υπουργός επεσήμανε ότι «Έχουμε αποδείξει την επιχειρησιακή μας ετοιμότητα. Η ”κόκκινη γραμμή” είναι η εθνική κυριαρχία, και όταν λέμε εθνική κυριαρχία εννοούμε αυτονοήτως τα εθνικά χωρικά ύδατα, τα οποία σήμερα είναι προσδιορισμένα στα έξι ναυτικά μίλια. Οι εύκολοι λεονταρισμοί για την επέκταση μονομερώς στα δώδεκα μίλια που αποτελεί ένα δικαίωμα της ελληνικής Πολιτείας και το οποίο θα ασκήσει σε χρόνο τον οποίο η ίδια θα επιλέξει, δεν είναι ένα θέμα το οποίο μπορεί να τεθεί εν θερμώ. Είναι υποχρέωσή μας να αναδείξουμε την υποκρισία της Τουρκίας και να την απομονώσουμε διπλωματικά», συμπλήρωσε.\nΣήμερα, η Πρόεδρος του ΚΙΝΑΛ Φώφη Γεννηματά τοποθετήθηκε εντόνως πάνω στο ζήτημα των κόκκινων γραμμών της χώρας απέναντι στην Τουρκία, όπως μεταφέρει το Αθηναϊκό – Μακεδονικό Πρακτορείο Ειδήσεων:\nΣύμφωνα με την πρόεδρο του Κινήματος Αλλαγής «η γραμμή της ανοχής και του κατευνασμού ανοίγει τις ορέξεις της Τουρκίας -που συνεχίζει με καθημερινές νέες προκλήσεις- και δεν πιέζει τους εταίρους μας να αναλάβουν τις ευθύνες τους».\nΠροηγούμενο άρθροΗ ΔΩΔΕΚΑΤΗ ΟΚΤΩΒΡΗ ΤΟΥ 1944 ΚΑΙ Ο ΔΩΣΙΛΟΓΙΣΜΟΣ\nΕπόμενο άρθροΜειώθηκαν οι βασικοί δείκτες εγκληματικότητας το πρώτο 9μηνο του 2020


ΚΙΝΗΜΑ ΥΠΕΡΒΑΣΗ: 2015-09-06\nΕΚΛΟΓΙΚΟΙ ΑΝΤΙΠΡΟΣΩΠΟΙ: ΖΗΤΟΥΝ ΠΑΡΑΠΑΝΩ ΛΕΦΤΑ ΟΙ ΔΙΚΗΓΟΡΟΙ ΓΙΑ ΤΙΣ ΕΚΛΟΓΕΣ !!!\nΟΙ ΔΙΚΗΓΟΡΟΙ ΖΗΤΟΥΝ ΑΥΞΗΣΗ ΤΗΣ ΕΚΛΟΓΙΚΗΣ ΑΠΟΖΗΜΙΩΣΗΣ\nΑναπροσαρμογή της εκλογικής αποζημίωσης που εισπράττουν για τη διενέργεια των εκλογών αξιώνουν οι δικηγόροι, ζητώντας επισήμως την αύξηση της αμοιβής που λαμβάνουν και η οποία στις τελευταίες εκλογές ήταν περίπου 480 ευρώ !!!\nΣτους αντιπροσώπους της δικαστικής αρχής καθορίζονται τέσσερις ημέρες απασχόλησης και στους αναπληρωτές εφόρους ορίζονται τέσσερις ημέρες απασχόλησης. Εκαστος λαμβάνει το ποσό των 80,00 ευρώ για κάθε ημέρα απασχόλησης. Τουτέστιν, οι δικαστικοί αντιπρόσωποι λαμβάνουν 480 ευρώ και οι αναπληρωτές τους 320 ευρώ.\nΕτικέτες ΑΠΟΖΗΜΙΩΣΗ , ΑΥΞΗΣΗ , ΔΙΚΗΓΟΡΟΙ , ΕΚΛΟΓΕΣ , ΕΚΛΟΓΙΚΗ\nΨΗΦΙΣΜΑ ΟΗΕ ΓΙΑ ΤΟ ΧΡΕΟΣ: ΤΡΑΓΙΚΟ ΛΑΘΟΣ ΤΗΣ ΥΠΗΡΕΣΙΑΚΗΣ ΚΥΒΕΡΝΗΣΗΣ Η ΑΠΟΧΗ !!!\nΕΓΚΛΗΜΑΤΙΚΟ ΛΑΘΟΣ Η ΑΠΟΧΗ ΤΗΣ ΕΛΛΑΔΑΣ ΑΠΟ ΤΗΝ ΨΗΦΟΦΟΡΙΑ\nΤη συμμετοχή θα την είχε χρεωθεί η ΥΠΗΡΕΣΙΑΚΗ ΚΥΒΕΡΝΗΣΗ και θα μπορούσε να τη χρησιμοποιήσει ως διαπραγματευτικό όπλο με τους πιστωτές η επόμενη κυβέρνηση !!!\nΕγκρίθηκε το ψήφισμα του ΟΗΕ για το δημόσιο χρέος, με 136 θετικές ψήφους, έξι αρνητικές και 41 αποχές !!!\nΠαρά την σπέκουλα, τα κράτη δεν πτωχεύουν !!!\nΤα κράτη δεν είναι εταιρείες !!!\nΤα Ηνωμένα Εθνη έφεραν ψήφισμα βοήθεια για τις χρεωμένες χώρες η Ελλάδα απείχε !!!!!!\nΕτικέτες ΕΓΚΡΙΘΗΚΕ , ΚΥΒΕΡΝΗΣΗ , ΛΑΘΟΣ , ΟΗΕ , ΤΡΑΓΙΚΟ , ΥΠΗΡΕΣΙΑΚΗ , ΨΗΦΙΣΜΑ\nΤΕΛΙΚΑ ΠΟΙΟΙ ΜΑΣ ΔΟΥΛΕΥΟΥΝ ΜΕ ΤΟΥΣ ΠΡΟΣΦΥΓΕΣ ;;; ΑΡΑΒΕΣ Ή ΕΥΡΩΠΑΙΟΙ ;;;\nΓΙΑΤΙ ΟΙ 6 ΒΑΘΥΠΛΟΥΤΕΣ ΑΡΑΒΙΚΕΣ & ΜΟΥΣΟΥΛΜΑΝΙΚΕΣ ΧΩΡΕΣ ΤΟΥ ΚΟΛΠΟΥ ΔΕΝ ΔΕΧΟΝΤΑΙ ΣΥΡΙΟΥΣ ΠΡΟΣΦΥΓΕΣ ;;;\nΠοια είναι τελικά η ατζέντα και γιατί όλοι αυτοί οι δυστυχείς καταλήγουν πάση θυσία εντός ΕΕ ;;;\nΜήπως ο νέος κύκλος ανάπτυξης, που δεν θα είναι Κινέζικος, προϋποθέτει την κινεζοποίηση ολόκληρης της ΕΕ με φθηνά, προσφυγικά, μουσουλμανικά εργατικά χέρια ;;;\nThey are some of the world's richest countries.\nBut they receive 0 refugees.\nΕτικέτες ΑΡΑΒΙΚΕΣ , ΕΕ , ΕΥΡΩΠΗ , ΚΙΝΕΖΟΠΟΙΗΣΗ , ΚΟΛΠΟΣ , ΚΡΑΤΗ , ΜΕΤΑΝΑΣΤΕΥΤΙΚΟ , ΠΛΟΥΣΙΟΙ , ΠΡΟΣΦΥΓΕΣ , ΧΩΡΕΣ\nΠΡΟΣΤΙΜΑ 600.00 ΕΥΡΩ ΣΕ ΑΦΟΡΟΛΟΓΗΤΑ ΤΡΑΠΕΖΙΚΑ ΕΜΒΑΣΜΑΤΑ ΣΤΟ ΕΞΩΤΕΡΙΚΟ !!!\nΦΟΡΟΛΟΓΟΥΝΤΑΙ ΑΝΑΔΡΟΜΙΚΑ ΤΑ ΑΔΗΛΩΤΑ ΕΙΣΟΔΗΜΑΤΑ ΤΩΝ ΤΡΑΠΕΖΙΚΩΝ ΚΑΤΑΘΕΣΕΩΝ\nΠοινές 600.000 ευρώ για εμβάσματα στο εξωτερικό !!!\nΕτικέτες 600.000 , αδηλωτα , ΑΝΑΔΡΟΜΙΚΗ , ΕΙΣΟΔΗΜΑΤΑ , ΕΜΒΑΣΜΑΤΑ , ΕΞΩΤΕΡΙΚΟ , ΕΥΡΩ , ΠΟΙΝΕΣ , ΠΡΟΣΤΙΜΑ , ΦΟΡΟΛΟΓΗΣΗ\nΔΕΝ ΕΧΕΙ ΑΝΤΑΛΛΑΚΤΙΚΟ Ο ΣΤΑΥΡΟΣ ΘΕΟΔΩΡΑΚΗΣ !!! ΒΓΑΖΕΙ SELFIE ΣΤΟ DEBATE !!!\nΕτικέτες ΘΕΟΔΩΡΑΚΗΣ , ΣΤΑΥΡΟΣ , DEBATE , SELFIE\nΕΓΚΡΙΘΗΚΕ Η ΘΕΡΑΠΕΙΑ ΤΟΥ ΚΑΡΚΙΝΟΥ ΜΕ ΠΡΩΤΟΝΙΑ ΣΤΗΝ ΚΡΗΤΗ !!!\nΕγκρίθηκε η θεραπεία του καρκίνου με πρωτόνια στην Κρήτη !!!\nΕτικέτες ΘΕΡΑΠΕΙΑ , ΚΑΡΚΙΝΟΥ , ΚΟΚΟΛΑΚΗΣ , ΚΡΗΤΗ , ΠΡΩΤΟΝΙΑ\nΕΟΠΠΥ : ΓΙΑ 10.800 ΕΥΡΩ ΕΙΣΠΡΑΧΘΕΙΣΕΣ ΑΜΟΙΒΕΣ, Ο ΦΟΡΟΣ ΕΙΝΑΙ 10.440 ΕΥΡΩ !!!\nΙΣΤΟΡΙΕΣ ΦΟΡΟΛΟΓΙΚΗΣ ΤΡΕΛΑΣ\nΟ φορολογικός παράδεισος του ΕΟΠΥΥ !!!\nΦΟΡΟΛΟΓΙΑ ΕΠΙΣΚΕΨΕΩΝ ΙΑΤΡΩΝ ΕΟΠΥΥ\nΒΑΣΕΙ ΤΟΥ Ν.4308/άρθρο 11 (ΦΕΚ 251/24.4.2014)\nΛαμβάνοντας υπόψιν τις μνημονιακές δεσμεύσεις της χώρας, αν κάποιος φτάνει το πλαφόν επισκέψεων του ΕΟΠΥΥ 12 μήνες το χρόνο τότε το εισόδημα που πρέπει να δηλώσει είναι 24000 ευρώ.\nΑν ο ΕΟΠΥΥ πληρώσει τους 6 μήνες κατά το τρέχον έτος, τότε θα εισπραχθούν\n6 Χ 2000 Χ 90% = 10800 ευρώ.\n(φυσικά τα καθαρά είναι πολύ λιγότερα, είναι περίπου 8500)\nΟ φόρος που θα έχει αποδοθεί είναι 20% Χ 10800= 2160 ευρώ,\nενώ ο φόρος που θα κληθούν οι ιατροί να πληρώσουν είναι\n29% και 1-2 % αλληλεγγύη, αρα 24000 Χ 30%= 7200 (στην καλύτερη εκδοχή).\nΑν βάλουμε και την προκαταβολή φόρου στο 75% τότε σημαίνει ακόμα 7200 Χ 75%= 5400.\nΣύνολο λοιπόν 5400 + 7200 = 12600.\nΑφαιρώντας τον φόρο που έχει παρακρατηθεί τότε μας μένει 12600 - 2160 =10440 ευρώ.\nΑν η έκδοση των τιμολογίων γινόταν όπως μέχρι τώρα, τότε ο φόρος που θα μας αναλογούσε είναι\nΕτικέτες ΕΙΣΟΔΗΜΑ , ΕΟΠΥΥ , ΠΕΔΥ , ΤΡΕΛΑ , ΦΟΡΟΛΟΓΙΑ , ΦΟΡΟΛΟΓΙΚΗ


Παρουσιάσεις μακιγιάζ σε φοιτήτριες Αισθητικής του KES College\n12 Νοε 2019 - 20:36\nΤην Τετάρτη 30 Οκτωβρίου 2019 και την Πέμπτη 07 Νοεμβρίου 2019, πραγματοποιήθηκαν αντίστοιχα δύο παρουσιάσεις από την εταιρεία KYBELLA BEAUTY LTD και τον Make-up Artist Σταύρο Μπρέζα, στις φοιτήτριες των Αξιολογημένων - Πιστοποιημένων Προγραμμάτων Σπουδών Αισθητικής του KES College.\nΘέμα της πρώτης παρουσίασης ήταν η Τεχνική Contouring και το Natural Make - up. Κατά την παρουσίαση, έγινε επεξήγηση για την τοποθέτηση και την τεχνική φωτοσκιάσεων σε ένα φυσικό μακιγιάζ και έγινε ενημέρωση αναφορικά με το τί πρέπει να γνωρίζουμε και πώς να διαχειριζόμαστε τις υφές και εντάσεις. Επίσης, δόθηκαν tips για το πώς μπορούμε σαν επαγγελματίες να είμαστε ανταγωνιστικά και τεχνικά δυνατότεροι.\nΣτην δεύτερη παρουσίαση, έγινε εφαρμογή βραδινού μακιγιάζ.\nΟ γνωστός Make - up Artist εφάρμοσε την τεχνική κάλυψης και των φωτοσκιάσεων για μια βραδινή εμφάνιση και την τεχνική για Smokey Eyes με δύο εκδοχές για διαφορετικές περιπτώσεις πελατών. Επεξήγησε τι υφές επιλέγουμε σε τέτοιες περιπτώσεις, πώς χτίζουμε τις εντάσεις μας, πώς διορθώνουμε τυχόν λάθη και πώς δημιουργούμε αρμονίες.


Laser Alexandrite: Οριστική αποτρίχωση - All about beauty\nΑρχική - LASER - Laser Alexandrite: Οριστική αποτρίχωση\nLASER, what's hot, ΘΕΡΑΠΕΙΕΣ, ΜΗ ΕΠΕΜΒΑΤΙΚΑ,\nΗ οριστική εξάλειψη της ανεπιθύμητης τριχοφυίας αποτελεί επίτευμα των τελευταίων χρόνων με τη βοήθεια της σύγχρονης τεχνολογίας. Το 1995 ο επίσημος οργανισμός τροφίμων και φαρμάκων της Αμερικής, FDA , έδωσε επίσημα την έγκριση για χρήση των συσκευών laser στον άνθρωπο με σκοπό την ριζική αποτρίχωση. Έκτοτε, ολοένα και πιο δημοφιλής γίνεται η χρήση των συσκευών αυτών σε πρόσωπο και σώμα , σε άνδρες και γυναίκες ανεξαρτήτου ηλικίας. Κλινικές μελέτες έχουν αποδείξει ότι το πλέον αποτελεσματικό και ευρέως γνωστό laser αποτρίχωσης είναι το long pulse laser Alexandrite 755 nm.\nΠοιος είναι ο μηχανισμός δράσης του laser Alexandrite ;\nΒασίζεται στην θεωρία της επιλεκτικής φωτοθερμόλυσης. Δηλαδή, το συγκεκριμένο μήκος κύματος (755nm) της ακτίνας φωτός, προκαλεί την απορρόφηση της ενέργειας από την μελανίνη της τρίχας με συνέπεια την καταστροφή του τριχικού της θυλάκου, άρα καταστροφή της ρίζας της και αναστολή σχηματισμού νέας τρίχας από την ίδια ρίζα, αφήνοντας ανεπηρρέαστη την μελανίνη του περιβάλλοντος δέρματος.\nΠοιες είναι οι ενδείξεις της Laser αποτρίχωσης ;\n• Δασυτριχισμός λόγω κληρονομικότητας, λόγω φυλετικής καταγωγής ή εξαιτίας ορμονικών διαταραχών όπως στο σύνδρομο πολυκυστικών ωοθηκών, σε όγκους καθώς και στην εμμηνόπαυση.\n• φυσιολογική τριχοφυία σε κάποιες περιοχές πχ εφήβαιο, γάμπες , μασχάλες η οποία μπορεί να είναι – και τις περισσότερες φορές είναι – ανεπιθύμητη.\nΑπό ποιόν πραγματοποιείται η αποτρίχωση με laser ;\nΗ αποτρίχωση με laser πρέπει να γίνεται πάντοτε υπό την επίβλεψη ειδικού ιατρού, Δερματολόγου ή Πλαστικού χειρουργού\nΟ αριθμός των συνεδριών ποικίλλει ανάλογα με την περιοχή. Συγκεκριμένα :\n• Μασχάλες, μπικίνι από 4 εώς 6 συνεδρίες\n• Πόδια, κοιλιά, πλάτη από 6 εώς 8 συνεδρίες\n• Πρόσωπο από 6 εως 10 συνεδρίες ανάλογα με την περίπτωση.\nΧρειάζεται ειδική προετοιμασία της περιοχής πριν την εφαρμογή;\n• Δεν θα πρέπει να έχει προηγηθεί αποτρίχωση με κερί για τουλάχιστον δύο εβδομάδες καθώς και χρήση ξανθιστικής κρέμας.\n• Η περιοχή στην οπόια πρόκειται να εφαρμοστεί το laser θα πρέπει να ξυριστεί τουλάχιστον δύο μέρες πριν εκτός αν πρόκειται για το πρόσωπο.\nΠοιο είναι το μεσοδιάστημα μεταξύ των συνεδριών;\nΤο laser είναι αποτελεσματικό όταν οι τρίχες βρίσκονται στην αναγενή φάση δηλαδή στην φάση ανάπτυξης τους. Αυτός είναι και ο λόγος που το ιδανικό μεσοδιάστημα μεταξύ των συνεδριών είναι οι 45 ημέρες, γιατί τότε περίπου αρχίζει η έκφυση των νέων τριχών .\nΕίναι επώδυνη η αποτρίχωση με laser Alexandrite;\nΣε γενικές γραμμές η αποτρίχωση είναι σχεδόν ανώδυνη χάρη στον ειδικό μηχανισμό ψύξης του δέρματος που διαθέτει το laser. Ωστόσο ο βαθμός της αίσθησης είναι διαφορετικός από ασθενή σε ασθενή. Εάν κριθεί απαραίτητο σε κάποιες περιοχές μπορεί να χρησιμοποιηθεί επιπρόσθετα τοπική αναισθησία ( μπικίνι ).\nΠοιες οι κύριες αντενδείξεις – επιπλοκές του laser Αλεξανδρίτη;\n• Πρόσφατα μαυρισμένη επιδερμίδα ή αρκετά σκουρόχρωμη (κίνδυνος δυσχρωμιών)\n• Ορμονοεξαρτώμενες περιοχές στις οποίες επικρατεί χνούδι π.χ. πρόσωπο, πηγούνι, παρειες ( κίνδυνος ενεργοποιήσης από χνούδι σε τρίχα)\n( Στις περιπτώσεις αυτές είναι απαραίτητη η χρήση ενός άλλου laser αποτρίχωσης του ND:Yag. Το laser αυτό δεν απορροφάται από την μελανίνη και επιτρέπεται σε αρκετά σκουρόχρωμη επιδερμίδα ενώ στις ορμονοεξάρτώμενες περιοχές που επικρατεί χνούδι με λίγες σκούρες τρίχες η εφαρμογή του κρίνεται ιατρικά απαραίτητη.)\nΠοιες είναι οι απαραίτητες προφυλάξεις μετά την θεραπεία;\nΑμέσως μετά την συνεδρία η περιοχή θα είναι ελαφρώς ερυθρή και μπορεί να παραμείνει κόκκινη για αρκετές ώρες. Αντιμετωπίζεται με την χρήση ενυδατικών κρεμών στην περιοχή. Απαραίτητη η αποφυγή της πολύωρης έκθεσης στον ήλιο για χρονικό διάστημα 2 εβδομάδων μετά την θεραπεία καθώς και η χρήση αντιηλιακού σκευάσματος καθόλη την διάρκεια της θεραπείας.\nΠοιο είναι το κόστος της laser αποτρίχωσης;\nΤο κόστος εξαρτάται από την περιοχή εφαρμογής. Ενδεικτικά :\n• Μπικίνι από 80 ευρώ.\n• Μασχάλες από 60 ευρώ.\n• Πρόσωπο από 40 ευρώ.\n• Κνήμες από 100 ευρώ.\n• Συνδιασμοί περιοχών σε υπο συζήτηση τιμές.\nΚείμενο: Τζούμα Αναστασία, Δερματολόγος – Αφροδισιολόγος\nΔιαβάστε ακόμη: Κυτταρίτιδα: Tο Πρόβλημα κάθε γυναίκας\nPosted in LASER, what's hot, ΘΕΡΑΠΕΙΕΣ, ΜΗ ΕΠΕΜΒΑΤΙΚΑTagged laser, laser. alexandrite, αποτρίχωση, αποτρίχωση με laser\nTags: laserlaser. alexandriteαποτρίχωσηαποτρίχωση με laser\nΟι 8 καλύτερες σπιτικές μάσκες – κρέμες προσώπου\nΗ Angelina Jolie μιλά για την καθημερινότητά της με την οικογένεια


Προπόνηση σε ανηφόρα για να τρέξεις πιο γρήγορα τα 5 km - Running Magazine\nΑρχική All About Run - Τα πάντα για το τρέξιμο Προπόνηση σε ανηφόρα για να τρέξεις πιο γρήγορα τα 5 km\nΠροπόνηση σε ανηφόρα για να τρέξεις πιο γρήγορα τα 5 km\nΗ προπόνηση σε ανηφόρα είναι απαραίτητη για δύναμη και αντοχή. Μπορεί να είναι σκληρή προπόνηση αλλά φέρνει τα επιθυμητά αποτελέσματα.\nΤα 5 km είναι η απόσταση που κάθε δρομέας έχει τρέξει ή σκοπεύει να τρέξει. Είναι η διαδρομή που απαιτεί τόσο αντοχή όσο και ταχύτητα, εκεί που οι δρομείς μικρών αποστάσεων συναγωνίζονται με τους μαραθωνοδρόμους. Είναι ο στόχος κάθε αρχάριου δρομέα και ο λόγος που αναπτύχθηκε μια νέα, ολόκληρη προπονητική θεωρία. Πως να τρέξεις γρήγορα και αποτελεσματικά τα 5 km.\nΔιάβασε Επίσης : Χρήσιμες συμβουλές για τον πρώτο σου αγώνα 5 και 10km\nΈνα από τα πιο σημαντικά μυστικά ώστε να καταστρώσεις ένα αποτελεσματικό προπονητικό πλάνο για να τρέξεις 5 km, είναι η διαλειμματική προπόνηση σε ανηφόρα. Δεν είναι τόσο εύκολη ή ευχάριστη αλλά τα οφέλη της είναι τεράστια\nΔιάβασε Επίσης : Τρέξε τα 5km κάτω από 25 λεπτά\nΤο πρώτο βήμα είναι μια ανηφόρα που να είναι αρκετά μεγάλη και στην σωστή κλίση. Θέλεις να αποτελεί πρόκληση για την προπόνηση σου αλλά να μην είναι απαγορευτική για τον σωστό διασκελισμό και το εύρος της κίνησης σου. Ψάξε για μια κλίση περίπου 5-6%.\nΔιάβασε Επίσης : Tips για 5 χιλιόμετρα από 2 επαγγελματίες δρομείς\nΤώρα που έχεις ”χαρτογραφήσει” την διαδρομή σου, πρέπει να καταλάβεις, σε αντίθεση με την κοινή γνώμη, πως ο στόχος σου δεν είναι να τρέξεις την ανηφόρα πάνω και κάτω, πολλές φορές. Ο στόχος σου είναι να τρέξεις χρονομετρημένα διαστήματα ταχύτητας και να δημιουργήσεις μια φανταστική γραμμή τερματισμού, σε κάποιο σημείο της διαδρομής.\nΠρέπει να χρονομετρήσεις ΜΟΝΟ την πρώτη ταχύτητα. Δηλαδή, αν τρέχεις ταχύτητες διάρκειας 1 λεπτού, χρονομέτρησε την πρώτη σου ταχύτητα και σταμάτησε αμέσως μετά από 1 λεπτό, χωρίς να τρέξεις άλλο. Εκεί είναι και η νοητή γραμμή τερματισμού της προπόνησης σου. Δεν είναι απαραίτητη η χρονομέτρηση των υπόλοιπων ταχυτήτων σου, αφού δεν χρειάζεται να τρέξεις πιο μακρυά από την νοητή γραμμή. Απλά τρέξε μέχρι την γραμμή τερματισμού, ξανά και ξανά, διατηρώντας σωστή κίνηση και δυνατό διασκελισμό καθ όλη την διάρκεια της προπόνησης.\nΑφού εκτελέσεις μια ταχύτητα, επέστρεψε με αργό τρέξιμο στην εκκίνηση και ξεκουράσου. Περπάτησε λίγο, κάνε διατάσεις και πάρε κάποιες βαθιές ανάσες. Δεν χρειάζεται να βιάζεσαι να ξεκινήσεις την επόμενη ταχύτητα. Περίμενε 3-4 λεπτά ώστε να επανέλθουν σε φυσιολογικούς ρυθμούς οι καρδιακοί παλμοί σου. Αντίθετα στην πεποίθηση πως τα διαλείμματα πρέπει να είναι μικρά και ότι η λιγότερη ξεκούραση θα κάνει την προπόνηση σου καλύτερη, αν δεν ξεκουραστείς σωστά ανάμεσα στις ταχύτητες, αυξάνεις τον κίνδυνο τραυματισμού όπως και την πιθανότητα να μην καταφέρεις να ολοκληρώσεις σωστά, από την κούραση, το προπονητικό σου πλάνο. Βρες τις ανάσες σου και τρέξε πάλι με σωστό τρόπο μέχρι την νοητή γραμμή τερματισμού.\nΔιάβασε παρακάτω πως μπορεί να είναι μια προπόνηση σε ανηφόρα. Να εκτελέσεις μόνο μια προπόνηση κάθε φορά και να θυμάσαι να κάνεις διατάσεις και καλό ζέσταμα πριν την προπόνηση και αποθεραπεία μετά.\n1) 8 ταχύτητες των 30 δευτερολέπτων η κάθε μια\n2) 6 ταχύτητες των 60 δευτερολέπτων η κάθε μια\n3) 8 ταχύτητες των 60 δευτερολέπτων η κάθε μια\n4) 4 ταχύτητες των 90 δευτερολέπτων η κάθε μια\n5) 6 ταχύτητες των 90 δευτερολέπτων η κάθε μια\nΠόσο έντονα πρέπει όμως να τρέξεις την κάθε ταχύτητα; Πρέπει να δώσεις το 100% της ισχύος σου κάθε φορά; Η απάντηση είναι αρνητική. Δεν πρέπει να τρέχεις μέχρι εξάντλησης. Θα πρέπει να τρέχεις έτσι ώστε, κατά την ολοκλήρωση της κάθε προπόνησης, θα πρέπει να μπορείς να τρέξεις 1 ή 2 ταχύτητες ακόμα.\nΑν είσαι ήδη δρομέας, επαγγελματίας ή ερασιτέχνης αλλά σε κάθε περίπτωση, ενεργός, με πολλά χιλιόμετρα στην ατζέντα σου, μπορείς να κάνεις μια, το πολύ δύο διαλειμματικές προπονήσεις σε ανηφόρα. Αν είσαι νέος στον χώρο και ξεκινάς τώρα το τρέξιμο, θα πρέπει να περάσουν κάποιες εβδομάδες ώστε να τρέξεις αρκετά χιλιόμετρα πρώτα, να δυναμώσεις το καρδιοαναπνευστικό σου αλλά και το μυοσκελετικό σου σύστημα, πριν τρέξεις σε ανηφόρα. Πρόσεξε, να μην εκτελέσεις τέτοιου είδους προπονήσεις κατά την διάρκεια της τελευταίας εβδομάδας πριν τον αγώνα.\nΒγες λοιπόν έξω και ψάξε στην γειτονιά σου για την σωστή ανηφόρα με την οποία θα εκτελέσεις την διαλειμματική σου προπόνηση. Με την προσθήκη αυτής της προπόνησης στο εβδομαδιαίο σου προπονητικό πλάνο, σίγουρα θα ξεπεράσεις κάθε προσδοκία σου στον επόμενο αγώνα 5 km.\nΕυχόμαστε καλές προπονήσεις.\nΑπόδοση: Kerry Hale, getouttheremag\nΠροηγούμενο άρθροΑσκήσεις ενδυνάμωσης για πιο δυνατά πατήματα\nΕπόμενο άρθροΑποτελέσματα 4ος Μητροπολιτικός Ημιμαραθώνιος 2015 – Αθήνα


Πέγκυ Ζήνα – Νίκος Οικονομόπουλος | Στιγμιότυπα από την πρεμιέρα τους στο «Θέα»\nLifestyle Μελωδία 102.4 - 28 Απριλίου 2014\nΗ Πέγκυ Ζήνα και ο Νίκος Οικονομόπουλος ενώνουν τις δυνάμεις τους και συναντιoύνται για πρώτη φορά μαζί, στη σκηνή του «Θέα». Δείτε φωτογραφίες από τη μεγάλη πρεμιέρα τους! Η Πέγκυ Ζήνα και ο...\nΜε το “γνωστό” μπλουζοφόρεμα και στον Βέρτη… ο Γιώργος Μαζωνάκης\nLifestyle Μελωδία 102.4 - 19 Απριλίου 2014\nΜε το "γνωστό" μπλουζοφόρεμα και στον Βέρτη… ο Γιώργος Μαζωνάκης Ότι είναι star και φανταστικός ότι κι αν κάνει… είναι σίγουρο! Ο Γιώργος Μαζωνάκης όσο εκκεντρικά κι αν ντύνεται, μπορεί να το υποστηρίξει...\nΣτα τέσσερα στήθηκε για άλλη μια φορά η Rihanna\nLifestyle Μελωδία 102.4 - 11 Απριλίου 2014\nΣτα τέσσερα στήθηκε για άλλη μια φορά η Rihanna Πάλι φωτιές ανάβει η Rihanna. Η 27χρονη από τα Barbados φορώντας μόνο ένα ροζ t-shirt και με εμφανή τα σημάδια του μαυρίσματος από το...\nLifestyle Μελωδία 102.4 - 5 Απριλίου 2014\nΠρώτες Μεταδόσεις Μελωδία 102.4 - 17 Ιανουαρίου 2021\nΕλληνικές Κυκλοφορίες Μελωδία 102.4 - 20 Ιανουαρίου 2021


Ας μην έχουμε ψευδαισθήσεις - Νίκος Γαβαλάς | The Experts - Novasports.gr\nΕπιπλέον, ο Μίτσελ είδε το νέο σύνολο που δημιουργεί να βγάζει στον αγωνιστικό χώρο ένα θελκτικό πρόσωπό και να δημιουργεί προσδοκίες για το μέλλον. Ωστόσο, το άμεσο μέλλον έχει μία αγωνιστική υποχρέωση με υψηλότατο βαθμό δυσκολίας. Και όσο πετυχημένη και αν ήταν η «πρόβα Ευρώπης» των πρωταθλητών Ελλάδας με τον ΟΦΗ, τα μαντάτα από τη Μαδρίτη δεν ήταν καλά.\nΒλέπετε, η Ατλέτικο Μαδρίτη πήγε και νίκησε μέσα στο «Σαντιάγκο Μπερναμπέου» τη Ρεάλ των αστέρων και του τεράστιου -για τα δεδομένα μας- μπάτζετ. Αυτή η επιτυχία της βγάζει στην επιφάνεια με τον πλέον εμφατικό τρόπο τις μεγάλες δυνατότητες του συνόλου του Σιμεόνε, μόλις λίγα 24ωρα πριν από την πρεμιέρα του Champions League.\nΟ θρίαμβος επί της «Βασίλισσας της Ευρώπης» ίσως να δείχνει πως η Ατλέτικο δεν έπιασε «ταβάνι» στη διάρκεια της περσινής περιόδου, όπου κατάκτησε το ισπανικό πρωτάθλημα, ενώ έφθασε έως τον τελικό της κορυφαίας διασυλλογικής διοργάνωσης της Ευρώπης. Ενδεχομένως στη σεζόν που ξεκίνησε προσφάτως να είναι ικανή να κάνει ένα ακόμη βήμα παραπάνω.\nΤα αναφέρουμε όλα αυτά, ενόψει του αγώνα της Τρίτης στο Καραϊσκάκη. Η πρεμιέρα θα είναι πάρα πολύ δύσκολη για τους πρωταθλητές Ελλάδας. Ας μην έχουμε ψευδαισθήσεις. Θα πρέπει οι παίκτες του Μίτσελ να πιάσουν το μέγιστο της απόδοσής τους, για να μην επιτρέψουν στην ισπανική ομάδα να βάλει τους δικούς της κανόνες στο Φάληρο.\nΑπό 'κει και έπειτα, βάζοντας ξανά στη συζήτησή μας τον Ολυμπιακό και την εικόνα του στον αγώνα με τον ΟΦΗ, θέλουμε να κάνουμε ειδική αναφορά στους Μαζούκαου, Κασάμι, Ντουρμάζ και Αφελάι, οι οποίοι ήταν εξαιρετικοί, αλλά και στον Μιλοβόγεβιτς. Το ντεμπούτο του ήταν άκρως ενθαρρυντικό. Επίσης, οι παίκτες που ήρθαν από τον πάγκο, έστειλαν μήνυμα στον Μίτσελ ότι μπορεί να τους υπολογίζει ανά πάσα στιγμή. Αναφερόμαστε στις περιπτώσεις των Μπουχαλάκη, Μπενίτες και Μήτρογλου. Ο πρώτος έχει όλες τις δυνατότητες να εξελιχθεί σε νέο Σάμαρη. Οσο για τους δυο φορ, ψάχνουν το γκολ για να γεμίσουν αυτοπεποίθηση και να «απογειώσουν» την καριέρα τους.


8 μαθήματα ζωής που θα σου δώσει η πρώτη σοβαρή σχέση σου. - Y-olo.gr\n8 μαθήματα ζωής που θα σου δώσει η πρώτη σοβαρή σχέση σου.\nΤΟ ΝΑ ΜΗΝ ΞΑΝΑΚΑΝΕΙΣ ΣΧΕΣΕΙΣ, ΔΕΝ ΕΙΝΑΙ ΜΑΘΗΜΑ!\nΗ πρώτη σοβαρή σχέση! Πως θα την περιέγραφα με μία πρόταση; Πολύς χαμός για το τίποτα! Νιώθεις και κάνεις πράγματα πρωτόγνωρα, τρως τα μούτρα σου, ερωτεύεσαι, επιμένεις, προσπαθείς, είσαι εκεί, μέχρι που για κάποιο λόγο απλά σταματάς να είσαι μ' αυτό το άτομο. Θες η απόσταση; Θες η κούραση; Θες η ανάγκη για να γνωρίσεις άλλα άτομα; Θες η ασυμφωνία χαρακτήρων και προσωπικοτήτων μιας και το συννεφάκι του έρωτα έχει παρέλθεί; Κάτι από αυτά ή ίσως και κάτι που δεν έχει καμία απολύτως σχέση μ' αυτά. Πάντως σπάνια έχω ακούσει φίλη μου να μιλάει όμορφα για την πρώτη της σχέση, ούτε καν εμένα την ίδια. Μαθαίνεις πάντως αρκετά, γι' αυτό άλλωστε πρέπει να τον ευγνωμονείς πάντα και για πάντα!\n1. Κάποια πράγματα πρέπει να μένουν ανάμεσα σε (πολύ) λιγότερα άτομα. Όταν σου συμβαίνουν πράγματα που δεν έχεις ξαναζήσει, το πιο λογικό είναι να επιλέξεις να τα μοιραστείς με άτομα ώστε να νιώσεις καλύτερα αλλά και να καταλήξεις στο πως πρέπει να φερθείς. Αν την πρώτη φορά που χώρισες πήρες μέχρι και τη θεία σου στο χωριό για να της το πεις, μάλλον θα έμαθες ότι όσοι περισσότεροι (και άσχετοι) ξέρουν, τόσο χειρότερα θα νιώθεις μετά. Έμαθες να εφαρμόζεις το λίγοι και καλοί, ενώ είδες ποιοί ήταν δίπλα σου για να σου σταθούν στην πρώτη σου απογοήτευση.\n2. Κάνεις πράγματα που δεν πίστευες ότι θα έκανες. Έμαθες να μην κρίνεις του άλλους για τη συμπεριφορά τους όσο είναι στη σχέση γιατί τα πέρασες και εσύ. Σταμάτησες να την λες στη φίλη σου που χανόταν όποτε ήταν να δει το αγόρι της, την άλλη που ζήλευε φρικτά το δικό της, την άλλη που από αναίσθητη έγινε ξαδέρφη του Αγίου Βαλεντίνου. Όλες θα αλλάξουν κάτι στο χαρακτήρα τους όταν μπουν σε μια σχέση, απλά έπρεπε να το πάθεις για να το καταλάβεις.\n3. Οι φιλίες σου ωριμάζουν. Η πρώτη σου σχέση είναι ένα πολύ δυνατό τεστ για τις φιλίες σου. Δε θα υπάρχουν μόνο αυτές στη ζωή σου, θα περνάς καλά με το αγόρι σου, θα μοιράζεστε στιγμές που υπό άλλες συνθήκες μπορεί να μοιραζόσουν μ' εκείνες, ενώ οι συζητήσεις σας δε θα είναι οι ίδιες - από ένα σημείο και μετά, σταματάς να τους λες τα πάντα, ίσως επειδή ο πρώτος ενθουσιασμός περνάει και το να διηγηθείς με κάθε λεπτομέρεια τι έγινε όταν βγήκες με το αγόρι σου, δεν έχει τόσο ενδιαφέρον πια.\n4. Ο ενθουσιασμός δεν κρατάει για πάντα. Αυτή η τρέλα, αυτό το δεν-μπορώ-να-συγκεντρωθώ-σε-τίποτα-άλλο-πέρα-από-εσένα, κάποια στιγμή περνάει. Ο έρωτας μπορεί να γίνει αληθινή και δυνατή αγάπη, αλλά ίσως είναι και το στάδιο που αρχίζει η σχέση σας να μετράει αντίστροφα. Βγήκες από το παραμύθι σου και έμαθες ότι η φάση του τρελού και δυνατού έρωτα, δεν κρατάει για πάντα.\n5. Μεγάλο πράγμα η εμπιστοσύνη. Έμαθες να μην είσαι με άτομα που δεν εμπιστεύεσαι, να κυνηγάς την ηρεμία μαζί με την ευτυχία. Μπορεί να έμαθες να μη συγχωρείς τα ίδια λάθη, να ξέρεις επιτέλους τι ζητάς και πότε πρέπει να φύγεις από μια σχέση και πόσο βασικό είναι να εμπστεύεσαι με κλειστά μάτια το άτομο που είσαι μαζί.\n6. Η ζήλεια καταστρέφει τα πάντα όταν ξεφεύγει από τα λογικά πλαίσια. Ελπίζω πως έμαθες πια να μην δίνεις σημασία σε πράγματα που δεν έχουν αξία, ώστε να γλιτώνεις τσακωμούς και στιγμές που στο τέλος χαλάνε χωρίς λόγο.\n7. Όταν τελειώσει κάτι, τελείωσε. Αν σε χώρισε, μαθαίνεις να σέβεσαι την άποψη του άλλου, μιας και δεν υπάρχει κάτι άλλο να κάνεις. Αν τον χώρισες - πράγμα σπάνιο για πρώτη σχέση - τότε εύχομαι να έμαθες πως αξίζει να επιμένεις στην απόφαση σου, αν οι λόγοι που σε οδήγησαν εκεί είναι συγκεκριμένοι και σοβαροί.\n8. Έμαθες να ακούς την καρδιά σου. Καλές οι συμβουλές, καλά τα λόγια παρηγοριάς που έχουν να σου πουν, αλλά εσύ ξέρεις τι ταιριάζει στην περίπτωση σου και τι όχι. Σταμάτησες να παίρνεις σοβαρά τι λένε οι άλλοι και να ρυθμίζεις τις πράξεις σου σύμφωνα με τις διάφορες συμβουλές που ακούς.\nTAGS yolo, first, relationship, boyfriend, serious, first boyfriend, πρώτη σχέση, πρώτη σοβαρή σχέση, μαθήματα\nΣχέση με μεγαλύτερο... Να το τολμήσω;\n5 tips για να τον ξεπεράσεις πιο γρήγορα!


Workers of the world, untie!: Ο Δείκτης της Μιζέριας\nΟ Δείκτης της Μιζέριας (Misery Index, ΜΙ) είναι ένας οικονομικός δείκτης που επινόησε ο Arthur Okun, σύμβουλος στα οικονομικά του προέδρου Lyndon Johnson πίσω στα 60s.\nΣτην πρωτότυπη μορφή του είναι το άθροισμα ανεργίας και πληθωρισμού (περισσότερα εδώ). Έχουν γίνει διάφορες τροποποιήσεις - επεκτάσεις του δείκτη (π.χ., ο Growth Misery Index που αθροίζει ανεργία, πληθωρισμό κι ανάπτυξη) κι ο Super Misery Index που στα παραπάνω προσθέτει και το δημοσιονομικό έλλειμμα.\nΌπως βλέπουμε στα διαγραμματα κι όπως ήταν κι αναμενόμενο, είναι ένας δείκτης στον οποίο πάμε καλά.\nΗ παρακάτω εικόνα δείχνει ποια στοιχεία επιβαρύνουν περισσότερο το δείκτη σε κάθε χώρα (κόκκινο το έλλειμμα, μπλε τα υπόλοιπα).\nΚαι οι προβλέψεις για το 2017\nΑναρτήθηκε από Crying Wolf στις 1:48 μ.μ.


Ζήλεια: Γιατί ζηλεύουμε; – AMFlife.gr – Δυτική Ελλάδα, Άνθρωποι, Αξιοθέατα, Νέα & Ειδήσεις\nΤι γίνεται όμως, όταν το συναίσθημα της ζήλειας ξεπερνάει το όρια; Πως μας δημιουργεί προβλήματα στην σχέση; Τι γίνεται στην ιδέα ότι ο/η σύντροφός μας θα διαλέξει κάποιον άλλον/η εκτός απο εμάς, ότι θα βάλει άλλους ή άλλες προτεραιότητες μπροστά απο εμάς; Σε αυτήν την περίπτωση μας καταβροχθίζει αυτή η δυσάρεστη αίσθηση, ”να νιώθουμε οτι ζηλεύουμε” … μας δημιουργεί ένα τεράστιο πλήγμα.\nΗ χαμηλή αυτοεκτίμηση και αυτοπεποίθηση προκαλούν αισθήματα μειονεξίας και αυτο-υποτίμησης με αποτέλεσμα να μην εμπιστευόμαστε κανέναν και τίποτα και στο τελικό στάδιο να εκδηλώνουμε υπερβολική κτητικότητα στον σύντροφο μας ακόμα και για τα πιο απλά θέματα… Ο φόβος δηλαδή μην χάσουμε τον/την άλλον/η επειδή ”εμείς” δεν αξίζουμε. Αναλογιστείτε λοιπόν: Νιώθετε καλά με τον εαυτό σας; Έχετε μια υγιή σχέση με τον σύντροφο σας; Βασίζεται στην αγάπη και τον σεβασμό; (Όταν αισθάνεσαι ανεπαρκής σε μία σχέση που ουσιαστικά δεν έχει προβλήματα, τότε μάλλον το πρόβλημα πρέπει να αρχίζει από εσάς…)\nΔιαβάστε εδώ όλα τα άρθρα του Γιάννη Ξηντάρα


Βάσω Λασκαράκη: Στόλισε το Χριστουγεννιάτικο δέντρο αγκαλιά με το μωρό της! | fthis.gr\nΒάσω Λασκαράκη: Στόλισε το Χριστουγεννιάτικο δέντρο αγκαλιά με το μωρό της!\nΤετάρτη 27 Νοεμβρίου 2013, 23:00\n- Τελευταία ενημέρωση: 18/07/2016, 01:07\nΜε άκρως χριστουγεννιάτικη διάθεση η Βάσω Λασκαράκη που πρόσφατα έγινε μαμά, στόλισε το χριστουγεννιάτικο δέντρο μαζί με το νεογέννητο μωρό της. Λίγες μόνο μέρες μετά τη γέννηση της κορούλας της η γνωστή ηθοποιός που αναμφισβήτητα βιώνει τις πιο ευτυχισμένες στιγμές της ζωής της, θέλησε να στολίσει το σπίτι της έχοντας για παρέα το κοριτσάκι της.\nΣτόλισε το σπίτι νωρίς για το νεογέννητο μωρό της…\nΗ Βάσω Λασκαράκη ανήρτησε μια φωτογραφία στον προσωπικό της λογαριασμό στο twitter με το πελώριο Χριστουγεννιάτικο δέντρο που στόλισε μαζί με το νεογέννητο μωρό της, το οποίο φτάνει κυριολεκτικά μέχρι το ταβάνι του σπιτιού. Η ίδια έγραψε: “Στολίσαμε και φέτος... πιο νωρίς από ποτέ ... πόσο διαφορετικά τα φετινά Χριστούγεννα”.\nΤα φετινά Χριστούγεννα θα είναι σίγουρα διαφορετικά για τη Βάσω Λασκαράκη και το Γιάννη Τσιμιτσέλη που έγιναν πρόσφατα γονείς και κρατούν την νεογέννητη κόρη τους στην αγκαλιά τους και περνούν τις πιο όμορφες στιγμές στο σπίτι τους.\nΗ ηθοποιός δέχθηκε το καλύτερο χριστουγεννιάτικο δώρο\nΤο καλύτερο χριστουγεννιάτικο δώρο για το ζευγάρι, ήρθε νωρίς και συγκεκριμένα στις 10 Νοεμβρίου, ένα ηλιόλουστο πρωινό που άλλαξε της ζωή του ζευγαριού. Στο σπίτι τους πλέον κάθε μέρα είναι γιορτή και η πιο όμορφη μελωδία είναι το κλάμα του μωρού τους.\nΗ ζωή της μαμάς Βάσως Λασκαράκη και του μπαμπά Γιάννη Τσιμιτσέλη έχει αλλάξει ριζικά και προτεραιότητα τους είναι η κόρη τους. Ο νέος ρόλος που καλούνται να παίξουν είναι δύσκολος αλλά σίγουρα είναι ο ωραιότερος της ζωής τους.\nΗ Βάσω Λασκαράκη που για την ώρα αποφεύγει τις εξορμήσεις μιας και έχει αφοσιωθεί πλήρως στη νεογέννητη κόρης της και μαθαίνει τα πρώτα “μαμαδίστικα” βήματα για τη φροντίδα του μωρού, γέμισε το σαλόνι της με χριστουγεννιάτικα στολίδια, γιρλάντες, λαμπιόνια και στόλισε το χριστουγεννιάτικο δέντρο έχοντας για παρέα το νεογέννητο μωρό της.\nΒΑΣΩ ΛΑΣΚΑΡΑΚΗ - ΓΙΑΝΝΗΣ ΤΣΙΜΙΤΣΕΛΗΣ\nΒΑΣΩ ΛΑΣΚΑΡΑΚΗ ΓΙΑΝΝΗΣ ΤΣΙΜΙΤΣΕΛΗΣ ΚΟΡΗ\nΛΑΣΚΑΡΑΚΗ ΤΣΙΜΙΤΣΕΛΗΣ ΓΟΝΕΙΣ


Η σαλμονέλα «σύμμαχος» κατά του καρκίνου - Ειδήσεις - νέα - Το Βήμα Online\nΗ σαλμονέλα «σύμμαχος» κατά του καρκίνου\nΛΟΝΔΙΝΟ Μια αναπάντεχη υποψήφια θεραπεία για τον καρκίνο ανακάλυψαν ερευνητές από την Ιταλία και τις ΗΠΑ, όπως αναφέρουν στην επιθεώρηση «Science Τranslational Μedicine». Οι ερευνητές είδαν ότι τα βακτήρια της σαλμονέλας ενεργοποιούν το ανοσοποιητικό σύστημα ώστε να επιτεθεί στα καρκινικά κύτταρα και να τα εξαφανίσει. Το νέο εύρημα εκτιμάται ότι θα μπορούσε να οδηγήσει σε δημιουργία ανοσοκυττάρων- εξολοθρευτών του καρκίνου στο εργαστήριο, τα οποία θα εγχέονται στους ασθενείς υπό τη μορφή εμβολίου.\nΟι επιστήμονες μελέτησαν καρκινικά κύτταρα ποντικών και ανθρώπων καθώς και ανθρώπινα ανοσοκύτταρα, όπως εξήγησε στο πρακτορείο Reuters η Μαρία Ρεσίνιο από το Ευρωπαϊκό Ινστιτούτο Ογκολογίας στο Μιλάνο, η οποία συμμετείχε στη μελέτη. «Είδαμε ότι σε όλες τις περιπτώσεις τα βακτήρια της σαλμονέλας οδηγούσαν στην εξολόθρευση του καρκίνου» σημείωσε η ερευνήτρια και προσέθεσε ότι η ομάδα αναμένει έγκριση για να δοκιμάσει τη νέα μέθοδο σε ανθρώπους.\nΣτο πλαίσιο της μελέτης χρησιμοποιήθηκε μια μορφή των βακτηρίων της σαλμονέλας η οποία δεν μπορεί να προκαλέσει πρόβλημα στους ασθενείς. Σύμφωνα με τους ειδικούς, τα συγκεκριμένα βακτήρια καθιστούν τα καρκινικά κύτταρα ορατά από το ανοσοποιητικό σύστημα, το οποίο στη συνέχεια στέλνει τα κατάλληλα κύτταρα για την εξόντωσή τους.\nΣτα πολύ πρώιμα στάδια του καρκίνου κύτταρα του ανοσοποιητικού συστήματος τα οποία κάνουν «περιπολίες» αναγνωρίζουν συνήθως τα καρκινικά κύτταρα και τα καταστρέφουν. Η διαδικασία αυτή βασίζεται σε μια πρωτεΐνη, την κονεξίνη 43, η οποία δημιουργεί μικροσκοπικά κανάλια επικοινωνίας μεταξύ κυττάρων διαφορετικών τύπων. Τμήματα πρωτεϊνών των όγκων που ονομάζονται πεπτίδια δραπετεύουν μέσω αυτών των καναλιών και εισέρχονται στα ανοσοκύτταρα λειτουργώντας ως «κόκκινο πανί». Ετσι προκαλείται ανοσολογική απόκριση στον καρκίνο. Οσο όμως τα καρκινικά κύτταρα αναπτύσσονται και πολλαπλασιάζονται μπορούν να γίνουν «αόρατα» στα ανοσοκύτταρα, αφού δεν παράγεται αρκετή κονεξίνη 43 για να δοθεί στο ανοσοποιητικό σύστημα το μήνυμα ύπαρξης του εχθρού.\nΣτη νέα μελέτη οι ειδικοί επικεντρώθηκαν σε μια πολύ επιθετική μορφή καρκίνου του δέρματος, το μελάνωμα. Είδαν ότι η εισαγωγή βακτηρίων της σαλμονέλας σε ποντίκια με καρκίνο καθώς και σε ανθρώπινα κύτταρα μελανώματος αύξησε την παραγωγή κονεξίνης 43 στα καρκινικά κύτταρα. Το αποτέλεσμα ήταν ότι δημιουργήθηκαν νέα κανάλια επικοινωνίας, με αποτέλεσμα τα ανοσοκύτταρα να λάβουν το μήνυμα εξόντωσης των καρκινικών κυττάρων.\nΗ τεχνική προστάτευσε επίσης ποντίκια από μεταστάσεις του καρκίνου, γεγονός το οποίο, σύμφωνα με τη δρα Ρεσίνιο, δείχνει τον δρόμο προληπτικών στρατηγικών ενάντια στη νόσο με χρήση εμβολίων. Η ερευνήτρια προσέθεσε ότι η συγκεκριμένη προσέγγιση θα μπορούσε να εφαρμοστεί σε διαφορετικές μορφές καρκίνου.


Σε προεκλογικό τανγκό ΣΥΡΙΖΑ και ΝΔ: Τα σχέδια και τα σενάρια – Κεντροαριστερά\nΣε προεκλογικό τανγκό ΣΥΡΙΖΑ και ΝΔ: Τα σχέδια και τα σενάρια\nΣε προεκλογικούς ρυθμούς κινούνται πλέον τα δύο μεγάλα κόμματα, με την Νέα Δημοκρατία να μιλά πλέον ανοιχτά για βουλευτικές κάλπες τον Μάιο.\nΣύμφωνα με πληροφορίες στους κόλπους του ΣΥΡΙΖΑ οι προεκλογικές προετοιμασίες έχουν ενταθεί, με έμφαση στην καθημερινότητα των πολιτών και στις ανάγκες των μικρομεσαίων.\nΣε αυτό το πλαίσιο εντάσσεται η αύξηση του κατώτατου μισθού, που τέθηκε σε ισχύ στις αρχές Φεβρουαρίου, και το επικείμενο νομοθέτημα για την επιδότηση ενοικίου.\nΔύο ακόμα σχεδιαζόμενα μέτρα – όπου όμως η κυβέρνηση αναμένεται να αντιμετωπίσει αντίσταση από την πλευρά των θεσμών – είναι το πλαίσιο για την προστασία πρώτης κατοικίας που θα αντικαταστήσει τον νόμο Κατσέλη μετά τον Φεβρουάριο και η ρύθμιση ληξιπρόθεσμων οφειλών σε 120 δόσεις.\nΤα τρία σενάρια που υπάρχουν σήμερα, σύμφωνα με ρεπορτάζ του ΣΚΑΪ, θέλουν τις βουλευτικές εκλογές να λαμβάνουν χώρα είτε τον Μάιο είτε τον Οκτώβριο.\nΤο πρώτο σενάριο προβλέπει πως οι κάλπες θα στηθούν στις 19 Μαΐου, μαζί με τον α’ γύρο των εκλογών για την αυτοδιοίκηση, το δεύτερο κάνει λόγο για εκλογές στις 26 Μαΐου, μαζί με τον β’ γύρο των αυτοδιοικητικών και τις ευρωεκλογές. Το τρίτο τοποθετεί τις κάλπες τον Οκτώβριο, όταν θα ολοκληρωθεί η τετραετία.\nΈνας παράγοντας που θα επηρεάσει τον προσανατολισμό του Μεγάρου Μαξίμου, σύμφωνα με πληροφορίες, είναι τα ευρήματα του επόμενου κύκλου δημοσκοπήσεων, που θα ολοκληρωθούν τον Φεβρουάριο.\nΑπό την πλευρά της ΝΔ ο Κυριάκος Μητσοτάκης εκτιμά πως οι εκλογές θα γίνουν τον Μάιο και έχει αρχίσει την προσπάθεια συσπείρωσης των ψηφοφόρων.\nΈως τώρα ο κ. Μητσοτάκης δίνει έμφαση στην μείωση φόρων και εισφορών, για την οποία έχει δεσμευτεί, ενώ συνάμα προτάσσει μέτρα για την οικογένεια, όπως το επίδομα για το πρώτο τέκνο και την διασφάλιση επαρκών θέσεων στους παιδικούς σταθμούς για όλους τους αιτούντες.\nΈνα ακόμα σημαντικό μέτωπο για την ΝΔ είναι η ασφάλεια και η καθημερινότητα.


ΕΝΟΠΛΕΣ ΔΥΝΑΜΕΙΣ ΑΝΘΡΩΠΙΝΟ ΔΥΝΑΜΙΚΟ #cyprustimes #cyprusnews\nΑρχική σελίδαΕΝΟΠΛΕΣ ΔΥΝΑΜΕΙΣ ΑΝΘΡΩΠΙΝΟ ΔΥΝΑΜΙΚΟ #cyprustimes #cyprusnews\nΟ ΥΠΟΨΗΦΙΟΣ ΒΟΥΛΕΥΤΗΣ Α’ ΘΕΣΣΑΛΟΝΙΚΗΣ ΜΕ ΤΗΝ ΕΛΛΗΝΩΝ ΣΥΝΕΛΕΥΣΙΣ ΚΩΝΣΤΑΝΤΙΝΟΣ ΙΣΑΑΚΙΔΗΣ ΣΤΗΝ ΕΚΠΟΜΠΗ ″ΠΙΣΤΕΥΕΙΣ Ή ΓΝΩΡΙΖΕΙΣ” ΜΕ ΤΗΝ ΑΡΣΕΝΙΟΥ ΜΑΡΙΑ ΣΤΟ ΑΡΓΩ WEB TV. ΜΕΤΑ ΑΠΟ ΤΟΣΑ ΧΡΟΝΙΑ ΕΞΟΠΛΙΣΤΙΚΗΣ ΑΝΟΜΒΡΙΑΣ, ΚΑΙ ΜΕ ΤΙΣ ΤΟΥΡΚΙΚΕΣ ΠΡΟΚΛΗΣΕΙΣ ΣΕ ΑΙΓΑΙΟ ΚΑΙ ΑΝΑΤΟΛΙΚΗ ΜΕΣΟΓΕΙΟ ΝΑ ΑΥΞΑΝΟΝΤΑΙ ΣΕ ΑΡΙΘΜΟ ΚΑΙ ΕΝΤΑΣΗ, Η ΕΛΛΑΔΑ\nΑΠΟΦΑΣΙΣΕ ΝΑ ΕΦΑΡΜΟΣΕΙ ΤΗ ΔΙΚΙΑ ΤΗΣ “ΔΙΠΛΩΜΑΤΙΑ ΤΩΝ ΚΑΝΟΝΙΟΦΟΡΩΝ”, ΓΙΑ ΝΑ ΔΕΙΞΕΙ ΟΤΙ ΔΕ ΣΚΟΠΕΥΕΙ ΝΑ ΚΑΝΕΙ ΒΗΜΑ ΠΙΣΩ. ΑΓΟΡΑΣΑΜΕ RAFALE, FDI HN, MH-60R ΚΑΙ ΑΠΟΚΤΗΣΑΜΕ ΔΙΑΦΟΡΑ ΥΛΙΚΑ ΠΟΥ ΕΙΝΑΙ ΑΚΡΩΣ ΑΠΑΡΑΙΤΗΤΑ. ΦΤΑΝΟΥΝ ΟΜΩΣ; Η ΑΠΑΝΤΗΣΗ ΕΙΝΑΙ ΟΧΙ. ΑΚΟΜΗ ΚΑΙ SUPERCARRIER ΝΑ ΑΠΟΚΤΗΣΟΥΜΕ, ΔΕ ΜΠΟΡΕΙ ΝΑ ΚΑΝΕΙ ΒΗΜΑ ΔΙΧΩΣ ΤΟ ΚΑΤΑΛΛΗΛΟ ΠΡΟΣΩΠΙΚΟ ΠΟΥ ΘΑ ΤΟ ΕΠΑΝΔΡΩΣΕΙ. ΣΥΝΗΘΙΖΟΥΜΕ ΝΑ ΚΟΙΤΑΜΕ ΠΑΝΤΑ ΤΟΝ ΑΡΙΘΜΟ ΚΑΙ ΤΗΝ ΠΟΙΟΤΗΤΑ ΤΩΝ ΟΠΛΙΚΩΝ ΣΥΣΤΗΜΑΤΩΝ ΠΟΥ ΔΙΑΘΕΤΟΥΜΕ. ΣΠΑΝΙΩΣ ΟΜΩΣ ΥΠΟΛΟΓΙΖΟΥΜΕ ΤΟΝ ΑΝΘΡΩΠΙΝΟ ΠΑΡΑΓΟΝΤΑ. ΔΗΛΑΔΗ ΤΑ 100.000+ ΣΤΕΛΕΧΗ ΚΑΙ ΣΤΡΑΤΕΥΣΙΜΟΥΣ ΠΟΥ ΔΙΑΘΕΤΟΥΜΕ.


Μέρκελ: «Στη διάσωση της Κύπρου πρέπει να συμβάλουν και οι υπεύθυνοι»! - alterinfo.gr\nΜέρκελ: «Στη διάσωση της Κύπρου πρέπει να συμβάλουν και οι υπεύθυνοι»!\nΔήλωση – παρέμβαση της γερμανίδας καγκελαρίου για τις εξελίξεις στην Κύπρο κατά τη διάρκεια προεκλογικής συγκέντρωσης των Χριστιανοδημοκρατών το Σάββατο το βράδυ. Με τη δήλωσή της η Άνγκελα Μέρκελ αναφέρει ουσιαστικά ως υπευθύνους όλους τους καταθέτες στην Κύπρο!\n«Είπαμε ότι όσοι έχουν τα χρήματα τους στις κυπριακές τράπεζες πρέπει να συμβάλουν στη διάσωση της Κύπρου» είπε η κ. Μέρκελ, συμπληρώνοντας με έμφαση «πως με τον τρόπο αυτό θα συμβάλουν οι υπεύθυνοι και όχι μόνο οι φορολογούμενοι από άλλες χώρες κι αυτό είναι το σωστό».\nΤην ίδια ώρα, ο πρόεδρος του Ευρωπαϊκού Κοινοβουλίου, Μάρτιν Σούλτς σε δήλωσή του αναφέρει πως «Δεν είναι υπεύθυνοι οι μικροκαταθέτες για την κακοδιαχείριση».\nΝα εγκρίνει κατ’ αρχήν την απόφαση του Eurogroup για την Κύπρο, το συντομότερο δυνατό, θα ζητήσει από το Ομοσπονδιακό Κοινοβούλιο ο υπουργός Οικονομικών της Γερμανίας Βόλφγκανγκ Σόιμπλε, όπως ανέφερε, ενημερώνοντας νωρίτερα την επιτροπή προϋπολογισμού της Μπούντεσταγκ.


ΤΜΗΜΑ ΑΡΧΕΙΟΥ ΠΛΗΘΥΣΜΟΥ ΚΑΙ ΜΕΤΑΝΑΣΤΕΥΣΗΣ - ΥΠΟΒΟΛΗ ΤΡΑΠΕΖΙΚΗΣ ΕΓΓΥΗΤΙΚΗΣ\nΥΠΟΒΟΛΗ ΤΡΑΠΕΖΙΚΗΣ ΕΓΓΥΗΤΙΚΗΣ\nΓια την υποβολή αίτησης για εξασφάλιση άδειας εισόδου / διαμονής υπηκόου τρίτης χώρας ενδέχεται να απαιτείται η υποβολή πρωτότυπης τραπεζικής εγγυητικής (εφεξής «εγγυητική»).\nΗ εγγυητική υποβάλλεται ώστε σε περίπτωση που απαιτηθεί η απέλαση του υπήκοου τρίτης χώρας λόγω του ότι αυτός κατέστη απαγορευμένος μετανάστης, να είναι δυνατή η κάλυψη των εξόδων που θα προκύψουν από την απέλαση.\nΗ εγγυητική μπορεί να γίνει σε εμπορική τράπεζα ή σε συνεργατικό ίδρυμα και είναι, κατά κανόνα προσωπική. Υπάρχουν ορισμένες εξαιρέσεις, όπως είναι οι φοιτητές, όπου η εγγυητική μπορεί να είναι ομαδική.\nΓια να μάθετε κατά πόσο απαιτείται η υποβολή εγγυητικής καθώς και κατά πόσο υπάρχει δυνατότητα υποβολής ομαδικής εγγυητικής, συμβουλευθείτε την κατάσταση με τα έγγραφα που θα πρέπει να συνοδεύουν την αίτηση ανάλογα με την κατηγορία διαμονής για την οποία ενδιαφέρεσθε. Μπορείτε να εντοπίσετε τις καταστάσεις αυτές, ακολουθώντας τους επί μέρους συνδέσμους της ιστοσελίδας μας, ανάλογα με την κατηγορία διαμονής για την οποία ενδιαφέρεσθε.


Κοιμάσαι στην πλάτη σου ενάντια στον ξαφνικό θάνατο - Πληροφορίες - 2021\nΈνα στα 1.000 παιδιά πεθαίνουν πριν φτάσουν σε ένα έτος, κυρίως μεταξύ δύο και τεσσάρων μηνών, χωρίς προφανή αιτία και θύματα αυτού που είναι ιατρικά γνωστό ως Σύνδρομο Ξαφνικού Θανάτου.\nΣήμερα η αιτία του ξαφνικού θανάτου στα μωρά δεν είναι ακόμη καλά κατανοητή, αλλά πιστεύεται ότι Η τοποθέτηση του παιδιού προς τα κάτω αυξάνεται επτά έως δεκατέσσερις φορές ο κίνδυνος να συμβεί.\nΗ συνήθης πρακτική πριν από χρόνια ήταν να αφήσουν τα παιδιά στραμμένα προς τα κάτω, ωστόσο, οι ειδικοί συνειδητοποίησαν ότι το μωρό υπέστη περισσότερες επιπλοκές, συμπεριλαμβανομένου του ξαφνικού θανάτου. Ως εκ τούτου, οι υγειονομικές αρχές άρχισαν να ξεκινούν ενημερωτικές εκστρατείες για τους γονείς με σαφή παραδοχή: πρέπει να βάλετε το μωρό στην πλάτη του.\nΠολλοί γονείς ήταν απρόθυμοι να βάλουν το παιδί στην πλάτη του όταν νομίζοντας ότι μπορεί να πνιγεί εάν είχε εγκεφαλικό επεισόδιο, ειδικά σε εκείνα τα μωρά που πάσχουν από γαστροοισοφαγική παλινδρόμηση.\nΩστόσο, μελέτες έχουν δείξει με την πάροδο των ετών ότι η επιρρεπής θέση μειώνει τις περιπτώσεις ξαφνικού θανάτου και δεν αυξάνει τις περιπτώσεις πνιγμού. Γιατί; Τα μωρά, ακόμη και αν κοιμούνται στην πλάτη τους, συνήθως γυρίζουν το κεφάλι τους στη μία πλευρά και επίσης συνήθως ξυπνούν όταν το φαγητό φτάνει στο λάρυγγα.\nΗ τοποθέτηση του μωρού στην πλάτη του είναι ένας τρόπος για να αποφευχθεί ο ξαφνικός θάνατος στα μωρά, αλλά υπάρχουν και άλλοι:\n- Αποτρέψτε το μωρό να καλύπτει το κεφάλι του με τα σεντόνια.\n- Δεν είναι απαραίτητο για το μωρό να έχει μαξιλάρι, το προστατευτικό παχνιού είναι αρκετό για να αποτρέψει το χτύπημα των ράβδων.\n- Κανείς δεν πρέπει να καπνίζει στο περιβάλλον όπου βρίσκεται το μωρό.\n- Βεβαιωθείτε ότι το μωρό δεν είναι πολύ ζεστό.\n- Η θερμοκρασία δωματίου δεν είναι υπερβολικά ζεστή.\n- Μην αφήνετε χαλαρά παιχνίδια στο παχνί.\nΜπορείτε να διαβάσετε περισσότερα άρθρα παρόμοια με Κοιμάσαι στην πλάτη σου ενάντια στον ξαφνικό θάνατο, στην κατηγορία του παιδικού ύπνου στο χώρο του ξενοδοχείου.\nΒίντεο: Εάν δεν ήξερε, είναι ανίκανη!: Παρτσαλάκης για Μενδώνη και κάθαρμα σκηνοθέτη στο MEGA 20221 (Νοέμβριος 2021).\nCopyright 2021 \_ Κοιμάσαι στην πλάτη σου ενάντια στον ξαφνικό θάνατο...


Παρλάπιπας: Συναγερμός: Αυτή είναι η αράχνη που προκαλεί τρόμο – Δείτε τι μπορεί να πάθετε (pics)\nΣυναγερμός: Αυτή είναι η αράχνη που προκαλεί τρόμο – Δείτε τι μπορεί να πάθετε (pics)\nΑνησυχία έχει προκαλέσει η αύξηση των τσιμπημάτων από δηλητηριώδεις αράχνες στη Βρετανία.\nΠολλοί είναι οι Βρετανοί που το τελευταίο διάστημα έχουν δεχθεί τσιμπήματα, τα οποία τους έχουν προκαλέσει σοβαρές λοιμώξεις.\nΤα κρούσματα φέτος, σύμφωνα με την The Sun, έχουν αυξηθεί ιδιαίτερα λόγω των ιδιαίτερων υψηλών θερμοκρασιών που επικράτησαν κατά την περίοδο του καλοκαιριού και βοήθησε στην διαιώνιση του είδους.\nΉδη, σύμφωνα με τη βρετανική εφημερίδα, από τον προηγούμενο μήνα έχουν αρχίσει να καταγράφονται πολλά περιστατικά.\nΕτικέτες ΕΙΔΗΣΕΙΣ, ΖΩΑ, ΚΟΙΝΩΝΙΑ, ΥΓΕΙΑ\nΜήπως ξεχάσαμε Κρήτη και Ρόδο, πρόεδρε; - Συνήθως δεν προκαταλαμβάνω τον αναγνώστη. Προηγουμένως παραθέτω το κείμενο που θεωρώ πως αξίζει την προσοχή του (και τη δική μας) και στο τέλος προχωρώ σ...


Ο Μητσοτάκης, ο Τσίπρας και τα διλήμματα «Δεξιά – Αριστερά», «Πρόοδος – Συντήρηση» - Tromaktiko.gr\nΟ Μητσοτάκης, ο Τσίπρας και τα διλήμματα «Δεξιά – Αριστερά», «Πρόοδος – Συντήρηση»\n5 Ιουλίου 2021 06:21\nΈνα γενικό συμπέρασμα από την προγραμματική συνδιάσκεψη του ΣΥΡΙΖΑ είναι ότι η Κουμουνδούρου ποντάρει στο δίλημμα «Δεξιά – Αριστερά» και ευελπιστεί να αλιεύσει από την λεγόμενη δεξαμενή του κέντρου ή καλύτερα της ευρύτερης δημοκρατικής παράταξης.\nΒεβαίως η διακυβέρνηση των ΣΥΡΙΖΑΝΕΛ κατάφερε να στείλει την μεσαία τάξη στην αγκαλιά του Κυριάκου Μητσοτάκη. Μια μεσαία τάξη που παραδοσιακά τροφοδοτούσε με μεγάλα ποσοστά την εκλογική δεξαμενή του Κέντρου… Συνεπώς το restart προς το κέντρο που επιχειρεί ο ΣΥΡΙΖΑ είναι εξόχως δύσκολο να επιτευχθεί με όρους ριζοσπαστισμού ακόμα κι αν αυτός είναι ρεαλιστικός, όπως τον αποκάλεσε ο ίδιος ο πρόεδρος του ΣΥΡΙΖΑ, ο Αλέξης Τσίπρας.\nΕπίσης μην ξεχνάμε ότι οι περισσότερες εκλογικές διαδικασίες στην Ελλάδα είναι ψήφοι διαμαρτυρίας προς τους κυβερνώντες και όχι ψήφοι εμπιστοσύνης προς την αντιπολίτευση. Ειδικά τα τελευταία χρόνια… Αφήγημα για τον ΣΥΡΙΖΑ, τόσο νωρίς, δυο χρόνια μετά τις εκλογές δεν υπάρχει… Επίσης σε ότι αφορά το δίλημμα Δεξιά – Αριστερά, ισχύει ότι «για το ταγκό χρειάζονται δύο».\nΟ Κυριάκος Μητσοτάκης δεν είναι διατεθειμένος να παίξει σε αυτό το μοτίβο. Δεν το έκανε ούτε όταν εξελέγη αρχηγός της ΝΔ, δεν πρόκειται να το κάνει ούτε τώρα. Για να περπατήσει το δίπολο πρέπει να φουντώσει κι από τις δυο πλευρές. Μάλιστα στη ΝΔ εκτιμούν ότι το δίλημμα «Δεξιά ή Αριστερά» έχει ξεπεραστεί από τις εξελίξεις, είναι όπως λένε… παλιακό.\nΟ στόχος του Μητσοτάκη είναι να αποδείξει ότι η ΝΔ δεν είναι συντηρητικό κόμμα και αυτό το πολεμάει από τη μέρα που ανέλαβε αρχηγός της γαλάζιας παράταξης. «… υπάρχει μια τάση οι νέοι να μην βλέπουν πάντα με μεγάλη συμπάθεια κεντροδεξιά, “συντηρητικά” κόμματα”. Η δική μου δουλειά είναι να τους πείσω ότι εμείς είμαστε το κατεξοχήν προοδευτικό κόμμα σήμερα.\nΑν οι νέοι ταυτίζονται με την πρόοδο, οι νέες διαχωριστικές γραμμές σήμερα είναι ότι η Νέα Δημοκρατία είναι το προοδευτικό κόμμα. Και αυτοί οι οποίοι αγωνίζονται, ουσιαστικά, να κρατήσουμε πολιτικές που είναι από τη δεκαετία του ’80 είναι η πιο σκληρή συντήρηση» , τόνισε ο Κυριάκος Μητσοτάκης προχθές στην Καθημερινή. Ουσιαστικά, έδωσε το αποτύπωμά του για την επομένη μέρα… Μην ξεχνάτε ότι οι Μητσοτάκηδες είναι από τα γεννοφάσκια τους κεντρώοι…\n«Η ΝΔ είναι η προβολή στο μέλλον για μια σύγχρονη χώρα και ο ΣΥΡΙΖΑ είναι μια σκιά του παρελθόντος, μια σκοτεινή σκιά…».\nΑυτό ακριβώς θα είναι το αφήγημα του Κυριάκου Μητσοτάκη. Βεβαίως είναι πολύ νωρίς για εκλογικές αναλύσεις. Έχουμε πολύ δρόμο μπροστά μας, κυρίως με την πανδημία… Όταν βγούμε στο ξέφωτο ασφαλείς, ο λαός θα αποφασίσει με καθαρό μυαλό…


Συνοριοφύλακας ο «Αγάπη Μόνο», Τάσος Ποτσέπης - OΛΑ ΘΕΣΣΑΛΟΝΙΚΗ !!! Συνοριοφύλακας ο «Αγάπη Μόνο», Τάσος Ποτσέπης | OΛΑ ΘΕΣΣΑΛΟΝΙΚΗ !!!\nΣυνοριοφύλακας ο «Αγάπη Μόνο», Τάσος Ποτσέπης\nΣυνοριοφύλακας ο «Αγάπη Μόνο», Τάσος Ποτσέπης.\nΟ «Αγάπη Μόνο» είχε περάσει πέρυσι τέτοιο καιρό και ως Ειδικός Φρουρός, ωστόσο είχε κοπεί.\nOΛΑ ΘΕΣΣΑΛΟΝΙΚΗ !!!: Συνοριοφύλακας ο «Αγάπη Μόνο», Τάσος Ποτσέπης


Η εγκεφαλική διάσειση και η ευθύνη του προπονητή | Τα μπασκετικά κακώς κείμενα\n0 0 Mihalis Lagis Κυριακή, 16 Απριλίου 2017 Edit this post\nΔιάγνωση και αντιμετώπιση της διάσεισης σε αθλητές\nΚάποτε η μόνη ζημιά για την οποία ανησυχούσε ένας μπασκετμπολίστας ήταν ένα διάστρεμμα στον αστράγαλο. Σίγουρα εκείνα τα χρόνια υπήρχαν τα σκισίματα στα φρύδια και τα χείλη από κάποιον αγκώνα αλλά το διάστρεμμα του αστραγάλου ήταν μακράν η κορυφαία πηγή ανησυχίας. Κατά την διάρκεια των χρόνων, οι παίκτες έγιναν πιο δυνατοί, πιο ισχυροί και πιο δραστικοί, με συνέπεια την αύξηση των τραυματισμών σε γόνατο και κεφάλι.\nΌταν υπάρχει τραυματισμός στο γόνατο είναι ορατός σχεδόν σε όλους όσους βρίσκονται κοντά και όλοι σπεύδουν να βοηθήσουν. Δυστυχώς όμως αυτό δεν συμβαίνει με την διάσειση, που είναι μια τραυματική βλάβη του εγκεφάλου που μπορεί να επηρεάσει τις λειτουργίες του. Πολλές φορές, ο αθλητής δεν καταλαβαίνει καν ότι πονάει και είναι αρνητικός στην χορήγηση ιατρικής βοήθειας πόσο μάλλον όταν πρέπει να αποχωρήσει και από το παιχνίδι.\n1. Ο αθλητής φαίνεται ζαλισμένος η έκπληκτος.\n2. Φαίνεται συγχυσμένος σχετικά με τη θέση του\n3. Ξεχνάει τις οδηγίες.\n4. Δεν είναι σίγουρος για το παιχνίδι, το σκορ ή τον αντίπαλο.\n5. Κινείται αδέξια.\n6. Απαντάει στις ερωτήσεις αργά.\n7. Χάνει τις αισθήσεις του έστω και στιγμιαία.\n8. Δείχνει αλλαγές στην διάθεση, την συμπεριφορά και την προσωπικότητα.\n9. Δεν μπορεί να θυμηθεί τα γεγονότα πριν χτυπήσει η πέσει.\n10. Δεν μπορεί να θυμηθεί τα γεγονότα μετά το χτύπημα η την πτώση.\n1. Πονοκέφαλος η πίεση στο κεφάλι.\n2. Ναυτία η τάση προς εμετό.\n3. Προβλήματα ισορροπίας η ζαλάδα.\n4. Διπλή η θολή όραση.\n5. Ευαισθησία στο φως.\n6. Ευαισθησία στο θόρυβο.\n7. Αίσθημα του μεθυσμένου.\n8. Σύγχυση στον προσανατολισμό.\n1. Ο προπονητής πρέπει να βγάλει εκτός παιχνιδιού τον αθλητή. Ψάχνει για τα σημάδια ή τα συμπτώματα της διάσεισης αν ο αθλητής έχει βιώσει ένα χτύπημα στο κεφάλι η αιμορραγεί. Σε περίπτωση αμφιβολίας, ο αθλητής δεν ξαναμπαίνει στο παιχνίδι.\n2. Ο αθλητής πρέπει να εξετάζεται από γιατρό έστω και μέσα στο γήπεδο, και ειδικά από γιατρό με εξειδίκευση στον τομέα της διάσεισης.Ο προπονητής δεν είναι γιατρός και δεν πρέπει ποτέ να αξιολογήσει την κατάσταση από μόνος του. Οι γιατροί είναι επαγγελματίες και έχουν μια σειρά από μεθόδους που μπορούν να χρησιμοποιήσουν ώστε να εκτιμηθεί η σοβαρότητα της κατάστασης. Ο προπονητής μπορεί να βοηθήσει τους γιατρούς να αξιολογήσουν τον αθλητή μετά τον τραυματισμό.\nΟ προπονητής θα πρέπει να εξηγήσει στους γιατρούς την αιτία της βλάβης και πόσο δυνατό ήταν το χτύπημα. Να αναφέρουν οποιαδήποτε απώλεια συνείδησης και πόσο χρόνο κράτησε αυτή, να αναφέρουν αν υπήρξε απώλεια μνήμης η αν ο συγκεκριμένος αθλητής έχει ξανά υποστεί διάσειση στο παρελθόν.\n3. Ενημέρωση των γονέων η των κηδεμόνων του αθλητή σχετικά με την πιθανή διάσειση και να δοθεί σε αυτούς το ενημερωτικό δελτίο.\n4. Ο προπονητής πρέπει να κρατήσει τον αθλητή εκτός παιχνιδιού μέχρι κάποιος γιατρός να τον εξετάσει και να δώσει το ΟΚ ότι είναι καλά. Μια διάσειση που συμβαίνει προτού ο εγκέφαλος συνέλθει από την πρώτη, συνήθως μέσα σε σύντομο χρονικό διάστημα (ώρες, μέρες, εβδομάδες) μπορεί να αυξήσουν την πιθανότητα για μακροχρόνια προβλήματα. Σε σπάνιες περιπτώσεις, η επαναλαμβανόμενη διάσειση μπορεί να οδηγήσει σε οίδημα (πρήξιμο του εγκεφάλου), μόνιμη εγκεφαλική βλάβη, ακόμα και θάνατο.\nΘα πρέπει να γίνει κατανοητό από όλους ότι τα χτυπήματα στο κεφάλι μπορεί να έχουν μακροχρόνιες επιπτώσεις στην ζωή ενός παίκτη.Πολλοί φορείς, και σωστά κατά την άποψη μου, απαιτούν οι προπονητές-και ειδικά οι προπονητές σε μικρές κατηγορίες που δεν έχουν καν δίπλωμα-να περάσουν από εκπαίδευση για την πρόληψη, την αναγνώριση και την θεραπεία της διάσεισης.\nΤα μπασκετικά κακώς κείμενα: Η εγκεφαλική διάσειση και η ευθύνη του προπονητή


Ρε σεις, πολύ τη μιζεριάσαμε τη ζωή.....\nΡε σεις, πολύ τη μιζεριάσαμε τη ζωή..... από ΓΙΩΡΓΟΣ ΚΑΣΚΑΝΗΣ article http://politis.com.cy/article/re-sis-poli-ti-mizeriasame-ti-zoi Ρε σεις, πολύ τη μιζεριάσαμε τη ζωή. Χαθήκαμε στη ρουτίνα των μονίμως ανακυκλούμενων συζητήσεων και ξεχάσαμε πώς είναι να ζει ο άνθρωπος. 11.06.2017 10:41\nΓΙΩΡΓΟΣ ΚΑΣΚΑΝΗΣ, 11.06.2017\nΡε σεις, πολύ τη μιζεριάσαμε τη ζωή. Χαθήκαμε στη ρουτίνα των μονίμως ανακυκλούμενων συζητήσεων και ξεχάσαμε πώς είναι να ζει ο άνθρωπος.\nΡε σεις, πολύ τη μιζεριάσαμε τη ζωή. Χαθήκαμε στη ρουτίνα των μονίμως ανακυκλούμενων συζητήσεων και ξεχάσαμε πώς είναι να ζει ο άνθρωπος. Φορτωθήκαμε ένα σωρό φόβους και ανησυχίες και καταντήσαμε να ζούμε σ’ έναν μόνιμο πανικό. Είναι και οι επαγγελματίες του είδους από δίπλα που λες και τους βάλαμε να μας προσέχουν στο κάθε μας βήμα μπας και σκοντάψουμε, μπας και κτυπήσουμε. Αυτοί, ρε φίλε, που δεν έμαθαν ποτέ πως σαν δεν ματώσουν τα γόνατα ενός παιδιού από το παιχνίδι, δεν μεγαλώνει κι ούτε πάει παρακάτω. Προστατευόμενα είδη μάς κατάντησαν που πρέπει να ζουν με βάση το «πολιτικώς ορθό». Κι έτσι χάσαμε την ελευθερία μας. Όχι τη συλλογική, αυτή έγινε εμπόρευμα στα χέρια των πάσης φύσεως εμπόρων. Την ατομική. Αυτή που κρύβει μέσα της τον αυθορμητισμό, τον ενθουσιασμό, τις επιλογές, ακόμα και τα λάθη. Διότι, όποιος δεν κάνει λάθη, είναι σίγουρο πως δεν κάνει και τίποτα σωστό…\nΚι όμως, κάποιοι το σκάνε από αυτή την πιεστική καθημερινότητα. Για λίγα λεπτά, για μια ή δυο ώρες. Κι ανταμώνουν. Γελούν, τραγουδούν, χορεύουν, αγκαλιάζονται, μιλούν. Μ’ έναν τρόπο αλλιώτικο, με μια διάθεση αληθινή. Δεν τους ενδιαφέρει τι λένε οι αφ’ υψηλού επικριτές του καναπέ. Κι έπαψαν πια να σκέφτονται αν είναι λίγοι, αν έπρεπε να ήταν πιο πολλοί. Συνειδητοποιούν σταδιακά πως οι λίγοι θα κάνουν πάντα τη διαφορά. Αντιλαμβάνονται πως οι ελιτίστικες συμπεριφορές, ακόμα και αυτών που έχουν τις ίδιες απόψεις, θα είναι πάντα αδιέξοδες. Και πως ο καθένας έχει κάτι να πει, ένα μήνυμα να δώσει. Γι’ αυτό και δίνουν ραντεβού. Κάθε μέρα, στο ίδιο σημείο, με την ίδια πάντα χαρά που χαρακτηρίζει τον άνθρωπο όταν βγάζει από μέσα του το όμορφο και το αληθινό. Είναι πια ελεύθεροι. Γιατί δεν δίνουν λογαριασμό σε κανέναν, γιατί παρασύρονται μόνο από τα δικά τους συναισθήματα και δεν ακολουθούν οδηγίες που τους δίνουν κάποιοι άλλοι. Αυτοί που δεν μάτωσαν καν τα γόνατα…\nΡε σεις, διεκδικήστε ένα διάλειμμα για τον εαυτό σας. Να βγείτε λίγο έξω από αυτό το γκρίζο τοπίο που μας φτιάχνουν οι διάφοροι. Το φορτωμένο με φόβους, συνωμοσίες, αδιέξοδα. Ποιος ξέρει, μπορεί να βγουν στην επιφάνεια όλα εκείνα τα κρυμμένα που έχουμε ο καθένας μέσα μας. Κι ίσως έτσι διαπιστώσουμε πως πολύ ζήσαμε με τις οδηγίες των άλλων και πως ήρθε ο καιρός να πάρουμε στα χέρια μας όλα αυτά που καθορίζουν τις δικές μας ζωές. Δώστε, λοιπόν, ένα ραντεβού. Σήμερα, για παράδειγμα, στις 10 το πρωί στο οδόφραγμα της Λήδρας. Στη νεκρή ζώνη που γεμίζει από ζωντανούς ανθρώπους…


Δυο θανατηφόρα και τρια σοβαρά τροχαία τον Οκτώβριο στην Περιφέρεια Πελοποννήσου - Αργολικές Ειδήσεις\n· 3 σοβαρό τροχαίο ατύχημα με 3 σοβαρά τραυματία.\nΣτο πλαίσιο των τροχονομικών δράσεων, τον Οκτώβριο του 2021, συγκροτήθηκαν -560- συνεργεία ελέγχων μέθης, ενώ πραγματοποιήθηκαν -11.322- έλεγχοι διερεύνησης μέθης και διαπιστώθηκαν -322- παραβάσεις.\n· -1.892- για υπερβολική ταχύτητα.\n· -234- για μη χρήση κράνους κατά την οδήγηση.\n· -254- για μη χρήση της ζώνης ασφαλείας κατά την οδήγηση.\n· -103- για Κ.Τ.Ε.Ο.\n· -62- για κίνηση στο αντίθετο ρεύμα κυκλοφορίας.\n· -58- για χρήση κινητού τηλεφώνου κατά την οδήγηση.\n· -28- για παραβίαση σηματοδότη.\n· -33- για αντικανονικούς ελιγμούς.\n· -2- για μη χρήση παιδικών καθισμάτων.\n· -5- για οδήγηση με φθαρμένα ελαστικά.


Έχεις μικρό παιδάκι που τρελαίνεται για εξερεύνηση στο δάσος και σε ρωτάει το παραμικρό; Αναρωτιέται για το τί συμβαίνει δίπλα του, γύρω μας, πώς μεγαλώνουν τα δέντρα ή από που πέφτουν οι καρποί που βρίσκετε ενώ είστε στο δάσος; Έχω να σου προτείνω ένα εξαιρετικό βιβλίο που θα του λύσει όλες τις απορίες!\nΤα παιδιά, όταν αρχίζουν να εξερευνούν τη φύση, τους δημιουργούνται εύλογα ερωτήματα ως απόρροια της περιέργειας που τα διακατέχει. Είναι η κατάλληλη στιγμή να καλύψουμε την περιέργεια αυτή με ερεθίσματα και να απορροφήσουν όσες πληροφορίες μπορούν. Το βιβλίο «Το μικρό βελανίδι», έρχεται να καλύψει τις απορίες που γεννούνται στον εγκέφαλο τους, σχετικά με το πώς φυτρώνουν ή πώς μεγαλώνουν τα δέντρα. Ειδικώτερα, παρουσιάζει στο μικρό αναγνώστη τον κύκλο της ζωής μιας βελανιδιάς από όταν φυτεύτηκε ο καρπός μέχρι που καρποφόρησε το δέντρο!\nΠρόκειται για ένα πολύ όμορφο βιβλίο, που περιλαμβάνει κάποια καιρικά φαινόμενα αλλά και τις τέσσερις εποχές του χρόνου.\nΙδιαίτερο ενδιαφέρον παρουσιάζει η εικονογράφηση ενόσω ο καρπός βρίσκεται μέσα στη γή: ρίζες φυτών, τυφλοπόντικες, σκουληκάκια και εργατικά μυρμηγκάκια μαθαίνουν στο μικρό παιδί ότι υπάρχει ζωή και μέσα στο χώμα!\nΕπιπλέον, ο μικρός αναγνώστης εξοικειώνεται και με τα πλάσματα που ζούνε κάτω από τα δέντρα αλλά και με αυτά που ζούνε πάνω σε αυτά, στους κορμούς και στα κλαδιά τους!\nΓια το κείμενο, τι να πει κανείς; Στιχάκια εύκολα,απλά, που θα μπορούσαν ακόμα και να αποτυπωθούν στη μνήμη του μικρού παιδιού. Τέλος, στην τελευταία σελίδα του βιβλίου, οι συντελεστές, παρουσιάζουν τον κύκλο της ζωής του δέντρου με τα βασικά στοιχεία αυτού.\nΜου άρεσε πολύ, γιατί προσφέρει πλήθος ερεθισμάτων και συνδυάζεται άψογα με την εποχή που διανύουμε. Τα βιβλία, είναι ένας πολύτιμος θησαυρός, και αν τους δώσεις την σημασία που αξίζουν, θα δεις ότι κάθε φορά που το διαβάζετε θα βρίσκετε και νέα στοιχεία που τις περασμένες φορές δεν είχατε προσέξει. Επίσης, μπορείς να συνδυάσεις και το δημιουργικό παιχνίδι, στην συγκεκριμένη περίπτωση θα μπορούσατε να ζωγραφίσετε τα καφέ-κίτρινα φύλλα της βελανιδιάς, ή ακόμα πιο ενδιαφέρον στην επόμενη σας εξόρμηση στο δάσος να ψάξετε για βελανίδια και βελανιδιές και τα ιδιαίτερου σχήματος φύλλα τους.\nΤο βιβλίο σε κείμενα της Melanie Joyce και εικονογράφηση της Gina Maldonado, ανήκει στη σειρά Ιστορίες από τη Φύση που εκτός από αυτό, κυκλοφορεί και το βιβλίο «Η μικρή Σταγόνα» για τον κύκλο ζωής του νερού, κάτι που συναρπάζει εξίσου το μικρό παιδί. Κυκλοφορεί από τις εκδόσεις Τζιαμπίρη – Πυραμίδα, και το βρίσκεις εδώ


ΑΛΗΘΕΙΑ... ΠΕΡΑ ΑΠΟ ΤΗ ΛΗΘΗ. - Κατοχικά Νεα\nτα μηνύματα που μας έδωσαν οι πρόγονοί μας στο τώρα των Ελλήνων.\nΗ αφύπνιση του γένους, η οδός της ανάστασής του.\nΑυτό που τρέμουν οι εχθροί είναι η αδερφοσύνη και η αγάπη των Ελλήνων. Για αυτό κάνουν τα πάντα για να παραμένουμε διαιρεμένοι και αποπροσανατολισμένοι… για αυτό και διαστρεβλώνουν τα πάντα… για να ζούμε μια κόλαση με τούβλα παραδείσου.\n??⚕ΓΙΑΤΡΟΣ 12/16/2018 @ 11:05 ΜΜ\nΟ Γέροντας Ιωάννης ερμηνεύει την Ελληνική μυθολογία και σκορπά άφθονο γέλιο. Ο κάτω κόσμος πρέπει να είναι η τράπεζα της Ελλάδος μας λέει. Προς το τέλος του βίντεο ρωτάει: «Ποια είναι η φωτιά της ψυχής σας»;\nΝα σε πω. Είναι αυτή που θα κάψει όλους τους παραμυθολόγους σαν και σένα που κοροϊδεύουν τους Έλληνες με τον Εβραίο Ιησού από το σπέρμα του Εβραίου Δαβίδ που στο πρόσωπο του εκπληρώθηκαν και καλά οι μεσσιανικές προφητείες της Παλαιάς Διαθήκης των Εβραίων.\nΟ Εβραίος κατά σάρκα Ιησούς του οποίου το όνομα σημαίνει ο Γιαχβέ είναι σωτηρία.\nΌσο για την σωτηρία οι Έλληνες δεν έχουν να περιμένουν τίποτα από αυτόν. Σύμφωνα με τα ευαγγέλια ο Χριστός απέτυχε να εκπληρώσει τις υποσχέσεις του για σωτηρία και συνεπώς τούτος εδώ ο Γέροντας Ιωάννης, είναι άλλος ένας παραμυθολόγος από τους πολλούς που παραμυθιάζουν τον κοσμάκη που έχει άγνοια επί του θέματος.\nΑλλά να! Στους τυφλούς βασιλεύει ο μονόφθαλμος.\nΑ να Δ ω Ν 12/17/2018 @ 10:09 ΠΜ\nΑλλά να! Στους τυφλούς βασιλεύει ο μονόφθαλμος